Anul  XV, 


Decemvrie  1925, 


Nr.il 


REVISTA  TEOLOGICĂ 

ORGAN  PENTRU  ŞTIINŢA  Şf  VIAŢA  BISERICEASCA. 

—  ftPilHE  UUflflR  — 

SUB  PATRONAGIUL 

I.  P.  S.  SALE  ARHIEPISCOP  ŞI  MITROPOLIT  NICOLAE. 


CUPRINSUL: 


Prof.  Dr .  Gr.  Crislescu: 
1.  Beltuţă : 

N.  Colan: 

Pr.  Econ.  A.  C.  Cosma: 
Dr.  Gr.  Cristescu: 

Pr.  Gh.  Maior: 

P.  Moruşca : 

Dinu  Pajură: 

Prof.  Dr.  Gr.  Cristescu, 
Pr.  Moruşca  şi  N.  Colan : 


Neculce: 


*  » 


«îngerii  cu  păstorii  măresc!»...  * 

Istoricul  sinodului  ecumenic  dela  Niceea. 

Să  fugim  de  lume  sau  să  o  pătrundem  ? 

Tainele  minunate  ale  pământului  sfânt. 

Mântuitorul  ca  preşedinte  la  f.  O.  V. 

Proiectul  unui  «Plan  de  învăţământ  ortodox» 
pentru  toate  şcoalele  educative  din  România. 

Un  drum  de  reculegere. 

Păzea ! 

Mişcarea  literară:  Etnografie  religioasă.  Schiţe 
de  predici  populare.  In  ajutorul  mamei  şi  al  co¬ 
pilului.  Isus  Hristos  reformator.  Hristos  şi 
vieaţa  omenească.  Mormântul  Iui  Mihaiu  Vi¬ 
teazul.  Biblioteca  creştinului  ortodox.  Se  în- 
treabă  mintea  sănătoasă. 

Cronică  bisericească-culturală  :  Congresul  asocia¬ 
ţiei  clerului  «A.  Şaguna». 

Note  şl  informaţii. 


REDACŢIA  şl  ADMINISTRAŢIA:  SIBIIU,  STR.  MITROPOLIEI  Nr.32. 

y  —  -  — . -  ■ 

SIBIIU.  —  1925. 

TIPARUL  TIPOGRAFIEI  ARH1DIECEZANE. 


Anul  XV. 


Decemvrie  1925. 


Nr.  12. 


REVISTA  TEOLOGICA 

=  organ  pentru  ştiinţa  şi  viaţa  bisericească.  = 


Abonamentul:  Pe  un  an  140  Lei.  Pe  o  jumătate  de  an  70  Lei. 

— Un  număr  15  Lei.  = 


„Sugerii  cu  păstorii  măresc!"... 

Intr'o  biserică  pentru,  apostolatul  căreia  idealul  spi¬ 
ritualizării  vieţii  omeneşti  nu  este  numai  o  teorie  plato¬ 
nică  şi  o  formulă  oficială ,  rostită  patetic  de  pe  amvon 
sau  de  pe  catedră,  solidaritatea  afirmată  în  cuvintele  de  mai 
sus ,  trtbuie  să  devină  fără  întârziere  o  realitate  de  mari 
dimensiuni  în  viaţi  noastă  pastorală. 

Păstorul  care  şi  poate  fixa  rosturile  slujbei  lui  în 
infinita  armonie  a  lumii  nevăzute ,  păstorul  care  se  poate 
pune  în  comuniune  intimă  cu  puterile  supraomeneşti  care 
călăuzesc  şi  inspiră  vi  faţa,  păstorul  care  îţi  va  putea 
înălţa  fiinţa  lui  pe  planul  august  al  unei  intense  spiri¬ 
tualităţi,  este  păstorul  ideal  pe  care  l  visează  creştinătatea 
în  orice  veac  şi  în  orice  loc. 

Mentalitatea  profund  a  mediilor  în  care  este  ciumat 
azi  să  activeze  duhul  pastoral  inspirat  de  Evanghelie, 
confiscă  de  cele  mai  multe  ori  energiile  lui  spirituale,  me¬ 
nite  să  elaboreze  o  conştiinţă  creştină  şi  o  personalitate 
misionară.  Aleşi  din  straturi  sofale  evident  diferenţiate 
sufleteşte ,  păstorii  bisericii  noastre  trebuie  să  se  unifice 
în  jarul  unor  comune  şi  intangibile  datorii  spirituale.  Con¬ 
tactul  permanent  ca  realităţile  invizibile  poate  ajuta  esen¬ 
ţial  această  unificare  de  conştiinţă,  şi  în  latura  contem¬ 
plaţiei  pare  şi  în  latura  realizărilor  practice  şi  solide  ale 
idealului  religios  în  lume. 


î 

« îngerii  cu  păstorii  măresc!» .... 

Păstorii  vor  trebui  si  fie  întrupări  de  curăţie  îngerească 
pentruca  rugăciunea  lor  să  fie  într’ adevăr  o  putere  influentă , 
vastă  şi  fecundă.  Vieaţa  lor  nu  mai  poate  rămâne  robită 
oportunismelor  materiei  şi  impurităţilor  păcatului.  Altfel , 
adoraţia  lor  rămâne  simulacru,  fariseism  şi  auto  înşelare. 
Ci  ea  trebue  sd  fie  revărsare  de  prisosuri  spirituale,  ex¬ 
presie  de  idealitate  reală  şi  rod  al  unei  profunde  expe¬ 
rienţe  morale.  « îngeri  in  trup*  este  realizarea  celei  dintâi 
faze  a  chipului  pastoral. 

« îngerii  cu  păstorii  măresc /»,... 

Atmosfera  vieţii  omeneşti  atât  de  viţiată  de  trivilia- 
lităţile  păcatului  multiplu  trebuie  purificată  prin  adierile 
unui  suflet  care  şi  primeneşte  continuu  puterile  lui  din 
valul  de  spiritualitate  al  lumii  nevăzute.  Păstorii  sunt 
chemaţi  să  aerisească  atmosfera  vieţii  de  toate  zilele, 
mediocrizate  de  agitcţia  instinctelor.  A  te  izola  şi 
a  te  dezinteresa  aristocratic  de  dtzordinele  care  for¬ 
fotesc  ameninţătoare  in  jarul  tău,  preocupat  numai  de 
propriile  tale  năzuinţe  şi  desăvârşiri ,  este  o  groaznică 
eroare  morală.  Perfecţiunea  pe  care  crezi  că  ai  outut-o 
realiza  prin  acest  exil  voluntar  şi  egoist  în  lamei  indi¬ 
vidualismului  tău  e  iluzorie ,  e  chiar  o  imperfecţiune.  Ade¬ 
vărata  perfecţiune  e  militantă.  O  nul  superior  e  prin  de¬ 
finiţie  un  propagandist  al  superiorităţii  la  care  a  ajuns 
el  şi  nu  are  odihn  i  până  nu  o  vede  generalizându-se  în  cer 
curi  cât  mai  largi.  Superioritatea  morală  este  universa¬ 
listă  chiar  dacă  ea  are  în  perspectivă  boicotul ,  impopula¬ 
rii  iţea  şi  martirul. 

« Îngerii  cu  păstorii  măresc!».... 

Din  refugiul  meditaţiilor  tale  solitare,  trebuie  să  ieşi 
pe  arena  vieţii  tumultoase  şi  stridente  cu  toată  muniţia 
ta  de  puteri  spirituale,  ca  si  dezarmezi  pasiunile  care 
prind  în  cmvulriunile  lor  mortale  fiinţa  omenească.  Nu¬ 
mai  acesta  poale  fi  senzul  retragerii  din  vălmăşagul  lumii 
şi  al  tuturor  profanărilor  ei.  firisios  nu  s'a  întrupat  ca 
să  trăească  în  tumul  de  fildeş  al  prezumţiunii  şi  al  in¬ 
comparabilei  Sale  înălţimi  spirituale.  Urca  în  munte  ca 
să  se  roage.  Dar  cobora  apoi  între  oameni  ca  să  i  în- 

,  vele,  săi  vindece  şi  să-i  învieze.  Singurătatea  Lui  era  o 
neîntreruptă  preparaţie  de  luptă.  Să  cânţi  imnuri  de  slavă 
cu  îngerii  în  ceasurile  tale  de  popas  sufletesc,  de  con¬ 
templaţie,  de  sbor  în  nemărginire ;  dar  să  nu  uiţi  că  pe 
linia  comună  şi  orizontală  a  vieţii  pământeşti  sunt  atâtea 
suflete  care  aşteaptă  să  aterizezi  ca  să  le  luminezi  cu 
strooii  de  lumină  pe  care  i-ai  sorbit  în  înălţimea  gân¬ 
dului  şi  în  avânturile  simţirii  tale.... 

De- asupra  peşterii  diti  Betleem  —  în  care  se  năs¬ 
cuse  Fiul  lui  Dumnezeu ,  slavosloviau  îngerii /  In  preajma  ei 
îşi  pâziaa  păstorii  oile  ascultându-i. 

Când  păstorii  se  vor  inspira  din  cântarea  îngerilor 
uşi  vor  priveghia  cu  mai  multă  iubire  turmele  lot  şi  vor 
aescoperi  mai  repede  cu  ele  drumul  spre  Hristos. 

In  orice  beciu,  în  orice  casă  săracă,  în  orice  loc  şi  în 
orice  timp  se  poate  naşte  o  întrupare  superioară  de  suflet. 

Dar  numai  îngerii  te  pot  călăuzi  şi  apropia  de  ase¬ 
menea  întrupări. 

Cercetaţi  lumea  mare ,  sărmană  şi  amărâtă,  iubiţii 
mei  fraţi  intru  păstoriei  Veţi  afla  în  ea  fiinţe  mai 
aproape  de  Dumnezeire,  decât  în  lumea  trufaşe,  mes¬ 
chină  şi  pretenţioasă  a  palatelor.  Aceia  sunt  nădejdea 
omenirii.  Cu  ei  veţi  cuceri  Imoărăţia  lui  Dumnezeu.  Cu 
ei  vă  veţi  face  intrarea  în  vecinicie. 

Ce  bogat  al  vremii  ar  fi  putut  crede  că  într'o  iesle 
anonimă  s'a  născut  Fiul  lui  Dumnezeu  in  lume! ...  Mi¬ 
lioane  de  fii  ai  lui  Dumnezeu  pentru  care  s’a  născut 
Hristos,  îşi  aşteaptă  păstorii  mânaţi  de  îngeri  spre  ei  ca 
să  primească  vestea  mântuirii.  Nu  i  lăsaţi  să  vă  aştepte 
prea  mult !  Vor  pieri  de  desnădejie! 

«Îngerii  cu  păstorii  măresc!»  .. .. 

Păstorii  au  înghenunchiat  in  peşteră,  lumea  ti  aşteaptă 
ca  să  înghenunchie  şi  ea.  Ieşiţi  din  bisericile  voastre!  Lu¬ 
mea  s’a  risipit  de  lângă  altare.  Se  îmbulzeşte  la  uşile  tea¬ 
trelor.  şi  cinematografelor!  Aduceţi  o  din  nou  la  Hristos, 
in  faţa  altarelor  Lui  euharistice,  şi  la  datoriile  ei  de 
sfinţenie. 

îngerii  cântă  l  Predica  voastră  trebuie  să  fie  ecoul 
cântării  lor. 

Duceţi-vd  voi  mai  întâi  la  Hristos!  Atunci  veţi  putea' 
isbuti  să  smulgeţi  şi  lumea  din  capiştile  multiple  ale 
huzurului  modern !  Atunci  vom  putea  cânta  în  cor  cu  en¬ 
tuziasmul  vibrant  al  unui  adevărat  triumf-' 

«îngerii  cu  păstorii  măresc  /».... 

Prof.  Dr.  Gr.  Cristescu. 


Istoricul  sinodului  ecumenic  dela  Niceea- 

(Urmare). 

Hotărârea  luată  cu  privire  la  Meletieni  fu  generalizată  in- 
tr’unul  din  canoanele  sinodului,  cum  vom  expune  mai  pe  urmă„ 

Pentru  a  completa  informaţiunile  date  în  această  scrisoare 
sinodală  asupra  actelor  sinodului,  va  fi  util  să  analizăm  scriso¬ 
rile  pe  care  le-a  trimis  împăratul  Constantin  diferitelor  Biserici. 

Cea  dintâi  scrisoare  este  adresată  episcopiior  cari  nu  pu¬ 
tuseră  asista  la  sinod;  el  nu  face  în  ea  pomenire  decât  despre 
cestiunea  pascală.  «Am  crezut  că  principala  îngrijire  ce  trebue 
a  lua  era  de  a  face  astfel,  ca  fiii  preafericiţi  ai  B  sericii  sobor¬ 
niceşti  să  fie  uniţi  prin  legătura  unei  aceieeaşi  credinţe,  a  unei 
carităţi  sincere.  Insă  eu  nu  puteam  ajunge  acest  scop,  decât: 
dacă  toţi  episcopii  aveau  aceleaşi  simţemmte;  deaceea  am  adunat 
cel  mai  mare  număr  de  episcopi  ce  mi-a  fost  cu  putinţă,  şi  am 
asistat  Ia  adunarea  ior  ca  unul  dintre  voi.  Căci  nu  pot  ascunde 
bucuria  mea  că  sunt  ca  şi  voi,  servitor  al  lui  Isus  Cristos. 

«Cestiunea  ce  priveşte  celebrarea  Serbătorii  Paştilor  fiind: 
apoi  agitată,  s’a  judecat  cu  un  glas  că  era  foarte  cuviincios  ca 
ea  să  fie  celebrată  în  aceeaşi  zi  în  toată  întinderea  Bisericii.  S’a 
crezut  că  ar  fi  o  practică  nedemnă  de  sanchitatea  bisericii,  de  a 
solemniza  după  obiceiul  Jidovilor  cari  au  manile  pângărite. 
Ascultaţi  cu  bucurie  de  acest  ordin.  Căci  ceea  ce  este  ordonat 
de  sfinţii  Episcopi  în  Sinoade,  nu  e  ordonat  de  cât  din  voinţa 
lui  Dumnezeu». 

Aplicarea  decretelor  dela  Niceea  relative  la  Meletieni  dând 
anză  la  unele  turburări,  Constantin  scrise  bisericilor  din  Egipt 
spre  a  confirma  hotărârile  sinodului  şi  a  îndemna  pe  episcopi 
să  le  observe.  El  scrise  în  deosebi  Bisericii  soborniceşti  d'n  Ale¬ 
xandria  spre  a-i  notifica  hotărârile  sinodului  împotriva  lui  Arie. 
El  arăta  atâta  zel  împotriva  acestui  eretic,  încât  el  porunci,  sub 

pedeapsă  de  moarte,  să  j  se  arză  cărţile.  Arie,  zice  el,  este  tot 
aşa  de  vinovat  ca  şi  Porfiriu,  autor  al  unor  lucrări  nedemne 
împotriva  religiunii,  scrieri  cari  s’au  învrednicit  de  soartea  pe 
care  o  meritau  şi  cari  au  fost  nimicite.  Constantin,  spre  a  aşeza 
o  pace  completă  în  Biserică,  ar  fi  voit  să  pună  capăt  schismei 
lui  Novaţian,  care  avea  încă  adepţi  Episcopul  lor  era  un  anumit 
Acesie.  Constantin  lăsSnd  să-l  cheme  în  sinod  el  merse.  Când 
simbolul  fusese  promulgat  şi  cârd  hotărâseră  decretul  asupra 
celebrării  Paştilor,  Constantin  întrebă  pe  Acesie,  dacă  cumva 
ar  primi  pe  unul  şi  pe  altul.  Cu  siguranţă,  eu  le  primesc,  ră¬ 
spunse  episcopul  schismatic,  şi  aceste  decisiuni  sunt  apostolice. 
Atunci,  adause  Constantin,  pentru  ce  rămâi  despărţit?  Acesie 
Intră  In  lungi  amănunte  asupra  motivelor  schismei  sale  care 
exista  de  pe  vremea  domniei  lui  Decie,  şi  pretindea  că  nu  toţi 
Căzuţii  puteau  aştepta  dela  Biserică  o  iertare  pe  care  ea  nu 
putea  să  le-o  dea.  «Voi  vo'ţi  să  mergeţi  In  cer  singuri  şi  fără 
ajutor,  răspunse  Constantin  Ei  bine,  aşezaţi  scara  şi  suiţi*vă». 

El  nu  mai  atribuia  importanţă  căpeteniei  unei  secte  care 
nu  mai  avea  de  loc  aderenţi. 

După  ce  a  terminat  cestiunile  credinţîi  şi  unităţii  Bisericii, 
sinodul  a  adoptat  legi  sau  canoane  spre  înbunătaţirea  moravu¬ 
rilor.  Câţi-va  episcopl  făcură  propunerea  să  se  obl’ge  episcopii, 
preoţii  şi  diaconii  a  se  despărţi  de  femeile  lor  după  hirotoni¬ 
siră,  şi  a  trăi  in  celibat.  Episcopul  Pafnutie  se  ridică  cu  putere 
împotriva  acestei  propuneri.  Acest  personaj  vrednic  de  respect, 
•crescut  din  copilăria  sa  intr’o  mănăstire  nu  fusese  niciodată 
căsătorit.  Meritele  sale  il  învredniciră  să  fie  ales  ca  episcop  al 
unui  oraş  din  Tebaida  de  Sus.  Minunile  sale  îl  făcuseră  renumit. 
£1  mărturisise  pe  Isus  Cristos  în  decursul  persecuţiunii  si  i  se 
scosese  un  ochiu.  Constantin  îi  avea  în  deosebită  veneraţie; 
-dispunea  să  vie  des  la  palat,  şi  săruta  cu  mult  respect  cicatri¬ 
cele  glorioaselor  sale  rane. 

După  ce  a  fost  propusă  legea  cea  nouă  a  celibatului,  şi 
dupăce  fiecare  episcop  a  fost  consultat,  Pafnutie  se  ridică  in 
mijlocul  adunării,  şi  cu  glas  înalt,  striga:  «Nu  trebuie  să  se  pună 
un  jug  atât  de  greu  clericilor,  nici  preoţilor;  căci  nunta  e  cin¬ 
stită  şi  patul  nupţial  neprihănit;  că  o  prea  mare  asprime  ar 
putea  fi  vătămătoare  b  sericii;  că  nu  toată  lumea  e  in  stare  a 
păzi  o  infrânare  atât  de  perfectă;  şi  că  femeile  n’ar  păzi  poate 
castitatea.  El  numia  castitate  nunta  făcută  după  legi;  că  era  de 

ajuns  ca  ceice  fuseseră  admişi  in  cier,  să  nu  se  mai  însoare 
a  doua  oară,  după  vechea  tradiţiune  a  Bisericii,  fără  să  se  oblige 
cei  ce  se  insuraseră  fiind  laici  a-şi  părăsi  femeile>. 

Cuvintele  lui  Pafnutie  făcură  cu  atât  mai  bună  impresie 
cu  cât  el  era  în  genere  cunoscut  pentru  curăţenia  moravurilor 
sale.  Sinodul  s’a  luat  unanim  după  sfatul  Iui.  S’a  lăsat  libertatea 
acelora  cari,  după  hirotonisirea  lor,  ar  fi  voit  să  se  despartă; 
de  femeiie  lor  şi  să  trăască  în  celibat.  Nu  era  rar  atunci  să 
vezi  persoane  bisericeşti  ridicându-se  la  această  perfecţiune. 

Conform  cu  vechea  tradiţiune  a  Bisericii,  episcopii  puteau 
aşadară  să  trăiască  cu  femeile  lor,  ca  şi  preoţii  şi  diaconii;  dar 
nici  unii  nici  alţii  nu  puteau  să  se  căsătorească  în  urma  hiro- 
tonisirii  lor,  afară  dacă  părăseau  slujba. 

Canoanele,  adoptate  de  sinodul  din  Niceea,  sunt  în  număr 
de  douăzeci.  Noi  le  dăm  însoţindu-le  de  scurte  explicări. 

1.  Dacă  cineva  în  boală  de  către  doctori  s’a  hirurgisit, 
sau  de  către  barbari  s’a  tăiat,  acesta  rămâne  în  cler;  iar  dacă 
vre  unul  sănătos  fiind  s’a  tăiat  pe  sineşi,  acesta  în  cler  cerce- 
tându  se,  se  cuvine  a  înceta.  Şi  de  acum  înainte  nici  unul  dintre 
cei  de  acest  fel  nu  trebueşte  a  se  înainta,  precum  acesta  este 
prea  arătat  că  s’a  zis  pentru  cei  ce  întrebuinţează  lucrul  şi  cari 
îndrăznesc  pre  sine  a  se  tăia. 'Aşa,  dacă  careva  de  către  bar¬ 
bari,  sau  de  stăpâni  s’au  scopit,  iar  afmintreiea  s’ar  af/a  vrednic, 
pre  unii  ca  aceştia  ii  primeşte  în  cliros  canonul. 

Erau  fanatici  cari  se  dedau  împotriva  loruşi  la  întreprin¬ 
derile  criminale  pe  care  le  osândeşte  sinodul;  ei  formau  o  sectă 
care  făcea  din  scopire  o  lege.  Adepţii  trebuiau  să  ciuntească 
pe  ucenicii  îor  şi  pe  toţi  bărbaţii  peste  care  puteau  să  se  facă 
stăpâni.  Aceşti  nebuni  se  numeau  valesieni.  Poate  că  sinodul 
avea  in  vedere  pe  aceşti  sectari  în  primul  canon,  pe  care  î! 
decretă.  Se  poate  crede  şi  că  el  nu  voia  ca  lumea  să  se  auto¬ 
rizeze  pe  exemplul  sfinţilor  episcopi  cari  hirotonisiră  pe  Origen 
şi  că  ei  a  crezut  folositor  să  puie,  prin  hotărârea  sa,  un  capăt 
discuţiilor,  care  avuseseră  loc  cu  privire  la  acest  subiect. 

2.  Fiindcă  multe  sau  de  nevoe,  sau  aimintreiea  nevoiţi 
fiind  oamenii,  s’au  făcut  afară  de  canonul  bisericesc,  în  cât 
oamenii  din  viaţa  păgânească  viind  acum  la  credinţă  şi  în  pu¬ 
ţină  vreme  catehisându  sp,  îndată  la  baia  cea  duhovnicească  se 
aducea  şi  îndată  ce  se  boteza  se  aducea  la  episcopie,  sau  la 
preoţie.  Bine  s’a  socotit  a  fi  de  acum  înainte,  ca  nimic  de  acest 

fel  a  se  face,  fiindcă  şi  timp  trebue  celui  ce  se  catechiseşte  şi 
după  botez  mai  multă  cercare;  că  lămurită  este  apostoliceasca 
scriptură  ce  zice,  nu  de  curând  sadeţi  (neofiţi),  ca  nu  mândrin- 
du  se  să  cadă  în  osândă  şi  în  cursa  diavolului;  iar  dacă,  dupăce 
au  trecut  timp,  s’ar  afia  vre-o  greşală  sufletească  pentru  fapta 
aceia  şi  s’ar  vădi  de  către  doi  sau  trei  martori,  unul  ca  acesta 
să  înceteze  de  la  cliros.  Iar  cel  ce  ar  face  afară  de  acestea,  că 
împotriva  marelui  sinod  obrăsnicindu-se,  acesta  se  va  primejdui 
despre  cler. 

3.  A  oprit  desăvârşit  marele  sinod,  nici  episcopului,  nici 
presviterului,  nici  diaconului  nici  măcar  vre-unui  din  cei  ce 
sunt  din  cliros,  a-i  fi  cu  putinţă  să  aibă  împreună  locuitoare 
muere;  afară  numai  decât  maică,  sau  soră,  sau  mătuşă,  sau  de 
singure  feţele  acelea  cu  care  ar  putea  scăpa  de  iot  prepusul. 
(Iar  cei  ce  ar  face  afară  de  acestea  va  fi  în  primejdia  de  a-şi 
pierde  vrednicia). 

4.  Episcopul  mai  vârtos  se  cuvine  a  se  aşeza  adică  de 
către  toţi  cei  ce  sunt  In  eparhie;  iar  de  va  fi  greu  una  ca 
aceasta,  sau  pentru  nevoia  ce  sileşte,  sau  pentru  depărtarea 
călei,  fără  sminteală  trei  împreunându  se,  împreună  alegători 
făcându  se  şi  cei  ce  sunt  de  faţă  şi  împreună  învoindu-se  prin 
scrisori,  atunci  să  se  facă  hirotonia.  Iar  tăria  celor  ce  se  fac, 
să  se  dea  Mitropolitului  în  fiecare  eparhie. 

Acest  canon  dovedeşte  că  împărţirile  teritoriale  ale  impe¬ 
riului  fură,  începând  dela  sinodui  din  Niceea,  aplicate  Bisericii. 
Aceasta  fu  împărţită  în  provincii,  cum  era  imperiul,  şi  episcopul 
oraşului  capitulă  a  provinciei  sau  metropolei  era  numit  mitro¬ 
polit  şi  investit  cu  o  anumită  jurisdicţiune  asupra  celorlalţi 
episcopi  ai  provinciei. 

Provinciile  încă  fură  grupate  in  jurul  patriarhalelor,  cum 
vom  vedea  din  canonul  al  şaselea. 

5.  Despre  cei  ce  se  fac  achinoniţi  (neîmpărtăşiţi)  ori  din 
cei  din  cliros  ori  din  cei  din  tagma  mirenească,  de  către 
Episcopii  fie  cărei  eparhii  să  se  ţie  socotinţa,  după  canonul  ce 
zice,  pe  cei  de  către  alţii  iăpădaţi,  de  alţii  să  nu  se  primească. 

Insă  să  se  cerceteze,  nu  cumva  din  micşorarea  de  suflet, 
sau  din  vre’o  filonichi e  (prigonire)  sau  din  vre-o  astfel  de 
necuviinţă  a  episcopului,  s’au  lăpădat  din  aduuare.  Deci,  ca 
aceasta  să  ia  cuviincioasă  cercetare,  s’au  socotit  că  este  bine, 
in  fieşte  carele  an  la  fie  care  eparhie  de  două  ori  în  an  să  se 

facă  şi  se  cade  ca  de  obşte  toţi  episcopii  eparhiei  adunându*se 
la  un  loc,  întrebările  de  astfel  să  se  cerceteze  şi  aşa  ca  cei  cu 
dovadă  au  greşit  episcopului,  cu  cuvânt  achinoniţi  (scoşi  dela 
impărtăşeala)  de  cătră  toţi  se  vor  socoti  a  fi,  până  când  obştea 
episcopilor  va  socoti  pentru  dânşii  a  face  o  hotărâre  mai  iubi¬ 
toare  de  oameni,  far  sinoadele  să  se  facă,  unul  adică  mai  îna¬ 
inte  de  postul  mare,  ca  toată  mişcarea  de  suflet  stricându  se, 
darul  curat  să  se  aducă  lui  Dumnezeu;  iar  cel  de  al  doilea, 
pe  la  timpul  toamnei. 

Sinodul  concentra  in  felul  acesta  conducerea  bisericească 
a  fiecărei  provincii  în  însăşi  provincia;  şi  această  conducere 
era  sinodală,  ca  şi  cea  a  Bisericii  întregi,  a  cărei  singura  repre 
sentare  legiuită  era  sinodul  ecumenic. 

6.  Obiceiurile  cele  din  început,  ţie-se,  cele  în  Egipt  şi  In 
Libia  şi  în  Pentapoli  ca  episcopul  ce  este  în  Alexandria  să 
aibă  stăpânire  peste  toate  acestea;  fiindcă  şi  episcopului  ce 
este  în  Roma,  aceasta  este  obicinuită.  Aş  şderea  încă  şi  in 
Antiohia  şi  în  celelalte  eparhii  să  se  păzească  intâetatea  Biseri¬ 
cilor  şi  de  obştea  acea  fie  arătată,  dacă  cineva  fără  de  soco¬ 
tinţa  mitropolitului  s’ar  face  episcop,  unui  ca  acesta  marele 
sinod  a  hotărit  a  nu  se  cuveni  a  fi  episcop,  fnsă  dacă  cu 
obşteasca  alegere  a  tuturor  bine  cuvântată  fiind  şi  după  canonul 
bisericesc,  doi  sau  trei,  pentru  a  loruşi  prigonire  ar  grăi  îm¬ 
potrivă,  ţie-se  hotărârea  celor  mai  mulţi. 

Ultima  parte  diri  acest  canon  dovedeşte  că  se  tracta  mai 
a!es  în  cea  dintâiu,  despre  dreptul  de  hirotonisire  pe  cari  vechî 
obiceiuri  îl  atribuiseră  episcopilor  celor  mai  mari  scaune.  Bise¬ 
ricile,  întemeiate  în  epoca  apostolică  fuseseră  centre  de  evan¬ 
ghelizare,  şi  episcopii  acestor  Biserici  hirotoniseră  episcopi 
pentru  ţările  de  curând  convertite  ia  credinţă,  de  ei  s’au  dele¬ 
gaţii  lor.  Egiptul,  Lybia  şi  Pentapole  primiseră  astfel  totdeauna 
episcopi  din  Alexandria,  de  unde  le  venise  credinţa.  Meletie 
tăgădu'se  dreptul  Bisericii  din  Alexandria;  dar  sinodul  îi  recu¬ 
noscu  şi  îl  consacră.  Meletienii  obiectau  fără  îndoială  că  acesta 
era  un  obiceiu  abusiv,  dar  sinodul  răspunse  că  nu  era  un  abuz- 
fiindcă  un  obiceiu  analog  există  în  ce  priveşte  Roma,  Antiohia 
şi  alte  eparhii.  Ca  şi  episcopul  Alexandriei,  cel  din  Roma  avea 
dreptul  să  hirotonească  episcopii  oraşelor  numite  subutbicare. 
Aceste  oraşe  formau  ceeace  se  numea  teritoriul  ronati  adecă 
italia  meridională  cu  insulele  Sicilia,  Corsica  şi  Sardinia.  Dupi 

un  vechîu  obiceiu,  analog  cucei  care  exista  in  Egipt,  episcopii 
Romei  hirotoneau  episcopii  acestui  teritoriu,  care  primise  cre¬ 
dinţa  dela  Biserica  lor.  La  Antiohia  domnea  un  obiceiu  anaiog 

Aceste  obiceiuri  au  fost  confirmate  pentru  scaunele  celor 
Trei  mari  capitale  ale  imperiului:  Roma,  Alexandria,  şi  Antiohia. 
Aceasta  a  fost  originea  patriarhatelor.  Dar,  alături  de  capitalele 
mari  existau  capitale  secundare  care  ţineau  locul  de  mijloc  între 
ele,  şi  metropole.  Astfel  erau  oraşele  Efes,  Caesarea  în  Cappa- 
docia,  Heraclea  In  Tracia,  Cartagena  în  Africa  occidentală. 

Episcopii  acestor  capitale  secundare  se  bucurau  de  o  mai 
înaltă  autoritate  decât  simplii  mitropoltţi;  mai  mulţi  dintre  ei 
primiră  titlul  de  exarhi.  Alţii,  ca  cel  din  Salamina,  în  Cipru, 
erau  întâii  episcopi  ai  unor  biserici  autonome,  independente 
de  patriarhate  şi  de  exarhate,  şi  cari  se  numiau  de  aceea  ace¬ 
fale.  Toate  obiceiurile  stabilite  fură  de  o  potrivă  respectate  de 
sinodul  din  Nicea,  care  baza  regimul  guvernamental  în  Biserică 
pe  sinodul  provincial.  Autoritatea  patriaih  lor,  a  exarhilor  şi  a 
altor  primi  episcopi  se  mărginea  ia  dreptul  de  a  da  hirotoni- 
sirea  episcopiîor  din  Bisericile,  fiice  ale  celeia,  pe  care  o  ad¬ 
ministrau  ei.  Cu  timpul,  patriarhii  şi  exarhii  obţinură  oare-cari 
alte  perogative. 

Sinodul  din  M  cea  nu  intră  in  amănuntul  drepturilor  şi 
obiceiurilor.  E!  declară  numai  că  canonul  său  asupra  organi- 
-zaţiunii  provinciale  lăsa  intacte  obiceiurile  consacrate  de  timp. 

El  nu  puse  decât  într’un  mod  general  bazele  patriarha¬ 
telor,  care  fuseseră  explicit  constituite  de  cătră  sinoadele  ecu¬ 
menice  următoare,  care  desvoltară  idea  sa  de  a  aplica  la  orga¬ 
nizarea  exterioară  a  Bisericii  împărţirea  teritorială  a  imperiului. 

Episcopul  din  Ierusalim  merita  un  loc  special  în  ieraihia 
bisericească,  nu  din  cauza  însămnâtăţii  oraşului,  care  îşi  pier¬ 
duse  până  şi  numele,  ci  din  cauza  amintirilor  care  se  legau  de 
el.  Canonul  al  şaptelea  i-a  fost  consfinţit 

7°  Fiindcă  obicei  şi  tradiţie  (predanie)  veche  s’au  apucat 
a  se  ţinea,  ca  episcopul  Eliei  să  se  cinstească,  aibă-şi  urmarea 
cinstei;  păzindu  se  dregătoria  sa  cu  mitropolia. 

Metropolitui  Palestinei  era  episcopul  din  Caesarea,  capi¬ 
tala  provinciei.  Canonul  al  şaptelea  din  Nicea  poate  fi  consi¬ 
derat  ca  orig'nea  patriarhatului  din  Ierusalim,  în  acel  înţeles  că 
ei  făcu  legală  onoarea  escepţională  şi  independeuţa,  de  care 
se  bucura,  după  un  obicei  apostolic. 

8°  Pentru  ceice  se  numeau  pre  sineşi  curaţi  cândva,  iar 
viind  cătră  catoliceasca  şi  apostoleasca  Biserică,  au  socotit  sântul 
şi  marele  sinod,  ca  hirotesindu-se  ei,  apoi  să  rămâie  tu  cliros. 
Insă  mai  Intâiu  de  toate,  acestea  se  cuvine  a  o  mâturisi  ei  în 
scris,  că  se  vor  învoi  a  urma  dogmelor  catoliceşii  şi  apostoleşti  ţ. 
adecă  cu  cei  însoţiţi  prin  a  doua  nuntă  a  se  împărtăşi  şi  cu 
ceice  în  vreme  de  goană  au  căzut;  pentru  cari  şi  timp  s’a  rân¬ 
duit  şi  vreme  s’a  hotărât,  ca  ei  să  urmeze  intru  toate  dogmelor 
catoliceştei  biserici.  Deci  ori  unde  s’ar  afla,  ori  prin  sate,  ori 
prin  cetăţi,  numai  ei  singuri  hirotonisiţi  cei  în  cliros,  vor  fi  intru 
aceiaşi  schimă  (chip);  iar  unde  ar  fi  episcop  al  catoliceştei  Bi¬ 
serici  şi  ar  veni  oarecari  este  arătit  cumcă  episeopul  Bisericii 
va  avea  dregâtoria  episcopului,  iar  ceice  se  numeşte  episcop 
de  cătră  ceice  se  zic  curaţi,  va  avea  cinstea  presbiterului,  afară 
de  nu  cumva  i  s’ar  părea  episcopului  însuşi  al  împărtăşi  şi  de 
cinstea  numelui.  Şi  dacă  aceasta  nu-i  va  plăcea  iui,  va  socoti 
un  loc  de  horepiscop,  ori  de  presbiter  pentru  ceice  se  soco¬ 
teşte  negreşit  a  fi  în  cliros;  ca  să  nu  fie  două  episcopii  în  cetate.- 

Acest  canon  dovedeşte  o  mare  blândeţe  faţă  de  Novaţieni 
şi  dă  a  se  înţelege,  că  dacă  în  Biserică  lumea  dojenea,  cu  drep¬ 
tate,  escesiva  lor  asprime,  ei  nu  se  confundau  totuşi  cu  ereticii 
cari  căutau  să  denatureze  învăţăturile  Bisericii.  E  sigur,  că 
printre  Novaţieni,  existau  persoane  de  o  mare  sfinţenie,  ca 
monahul  Euiychianus.  Sinodul  au  fost  de  credinţă  că  le  dato- 
reşte  consideraţ  uni  şi  că  ei  erau  demni  să  tacă  parte  din  Bi¬ 
serică. 

9°.  Dacă  oare  care  fără  cercetare  s’au  produs  presviteri, 
sau  cercetându-se  şi-au  mărturisit  păcatele  lor  şi  mărturisindu-se 
ei,  afară  de  canon  pornindu  se  oameni  asupra  unor  ca  acestora 
şi-au  pus  mâna,  pe  aceştia  canonul  nu  îi  primeşte,  că  pe  ne- 
prihănirea  o  apără  catoliceasca  Biserică. 

10°.  Câţi  dintre  ceice  au  căzut  s’au  prohirisit  (adecă  s’au 
hirotonisit)  prin  neştiinţă  sau  şi  mai  nainte  ştiind  ceice  îi  au 
prchirisit,  aceasta  nu  face  sminteală  canonului  bisericesc,  căci 
cunoscându-se  se  caterisesc. 

11°.  Pentru  ceice  şi-au  lăpădat  credinţa  fără  de  silă,  sau 
fără  de  luarea  averilor  sau  fără  de  aşa  primejdie,  sau  ceva  de 
acest  fel,  care  s’au  făcut  sub  stăpânirea  lui  Liciniu.  Au  socotit 
sinodul,  deşi  au  fost  nevrednici  de  iubire  de  oameni,  însă  să 
se  milostivească  spre  ei.  Deci  câţi  cu  adevărat  se  vor  căi,  trei 

ani  vor  face  ca  nişte  credincioşi  între  cei  ascultători  şi  şapte 
ani  vor  cădea  jos;  iar  doi  ani  fără  proaducere  se  vor  împărtăşi 
cu  poporul  de  rugăciuni. 

(Va  urma).  I.  BeleuţS. 


Să  fugim  de  lume  sau  să  o  pătrundem?1 

In  timpul  nostru  s’a  stârnit  din  nou  o  puternică 
sete  metafiz  că.  Ea  este  însă  încă  departe  de  a  fi  un 
îndrumător  Ia  Hristos.  Nu  arareori  ea  corespunde  unei 
anumite  oboseli  faţă  de  uriaşa  încurcătură  a  lucrurilor 
omeneşti  —  este  contrarul  învingerii  lumii.  Setf*a  aceea 
metafizică  adeseori  nu  este  decât  spiritualitatea  ursuză 
a  unor  firi  abstracte,  cari  filosofeazâ  asupra  prob’emelor 
vieţii,  fără  să  aibă  vr’o  legătură  cu  cuprinsul  concret 
al  acestei  vieţi ;  ei  susţin  doar  că  e  ceva  nedemn  să 
se  ocupe  cu  lucrurile  concrete.  Pentru  ei  învăţătura 
despre  Dumnezeu  Omul  este  o  sminteală.  Ei  nu  văd, 
că  abia  în  această  învăţătură  se  leagă  puternic  idealul 
cu  realul  şi  se  împreună  indisolubil  sapientia  cu  virtus. 
Filosofia  necreştină  purcede  sau  numai  dela  spirit,  sau 
numai  dela  materie.  Intre  cele  două  lumi  se  deschide 
abizul,  sau  sunt  legate  întreolaltă  numai  prin  voibe  fru- 
frumoase.  Creştinismul  este  religia  şi  filosofia  care 
împreună  real  cele  două  mari  contraste  şi  orânduiri  ale 
vieţii,  şi  care  le  aşează  într’un  raport  lămurit  —  nu 
prin  speculaţie,  ci  pnntr’o  faptă  a  voinţei  supreme,  în 
care  firea  se  supune  întru  toate  spiritului.  Deaceea  abia 
pe  Gotgota  s’au  deslegat  şt  problemele  fundamentale 
ale  filosofiei;  toată  filoso  ia  care  se  ab^te  dm  drumul 
învăţăturii  despre  cruce,  se  pierde  în  frazeologie  stearpă. 

Aproape  toti  aşanumiţii  eretici  au  fost  oameni, 
cari  nu  că  ar  fi  negat  spiritul,  dar  n’au  privit  destul  de 
real  rolul  materiei  în  viaţă  şi  n’au  înţeles  legătura  a- 
dâncă  dintre  spirit  şi  materie  în  dogma  creştină;  fuga 
de  lume,  indică  şi  păgână,  a  pătruns  fără  mcetare  în 
concepţia  creştină  despre  viaţă;  a  fost  lipsă  de  o  rezis- 

•  Din  cartea  apârută  de  curând:  « Hristos  şi  viaţa  omenească »,  de 
Fr.  W.  Foerster,  în  româneşte  de  prof.  Nicolae  Colan.  (Comande,  la 
«Rev.  Teol».) 

tenţă  luminată,  pentru  a  apăra  creştinismul  «în  lume  şi 
totuşi  nu  din  lume».  Creştinismul  veritabil  se  deose¬ 
beşte  de  fapt  de  toate  celelalte  doctrine  spirituale;  şi 
anume  prm  aceea,  că  el  nu  însemnează  fuga  de  lume, 
ci  pătrunderea  lumii;  chiar  cea  mai  adâncă  şi  cea  mai 
durabilă  contemplatio  creştină  însemnează  numai  o  adu¬ 
nare  a  energiilor  şi  a  cunoştinţelor,  pentru  a  asigura 
puterii  de  a  pătrunde  lumea  ţeluri  mai  clare  şi  voinţă 
mai  puternică.  Dacă  examinăm  cercurile  necreştine,  ie 
vom  găsi  totdeauna  legate  oarecum  de  o  orientare  şi 
disooz'ţie  potrivnică  lumii.  Înţeleptul  fuge  de  ceeace  e 
pământesc  şi  omenesc  pentru  a  se  putea  da  cu  totul, 
lui  Dumnezeu.  Astfel  stoicul  îşi  impune  apatie  aspră 
pentru  a  nu  fi  răpit  preocupărilor  spirituale.  Budha  pre¬ 
dică  înţelepciune  nelumească  ia  umbra  floarei  de  lotus. 
—  Hristos  dimpotrivă,  caută  pasiunea  pentru  a  şi  expune 
învăţătura  sa  tocmai  în  tragicul  conflictelor  reale  ale 
vieţii.  «Merg  la  Ierusalim,  ca  să  se  plinească  ceeace  s’a 
zis  prin  profeţi».  Împotriva  creştinismului.  Nietzsche 
aruncă  lozinca:  «Rămâneţi  credincioşi  pământului!»  Şi 
totuşi  tocmai  la  el  putem  observa,  cât  de  neputincioşi 
sunt  toţi  aceşti  desrădăcinati  spirituali  a  pătrunde  în 
cea  mai  adâncă  vâltoare  a  vieţii  terestre  şi  a  privi  in  faţă 
tot  ce  esfe  realitate.  Astfel,  Nietzsche  se  teme  de  milă, 
de  dragoste,  de  tovărăşie,  pentrucă  nu  se  simte  destul 
de  tare  şi  destul  de  sigur  de  scopul  său  pentru  a 
rămânea  independent  faţă  de  oameni  chiar  şi  în  mij¬ 
locul  societăţii;  deaceea  se  blindează  el  desperat,  până 
ce  cade  într’o  filosofie  a  izolării,  fără  să  dovedească 
prin  aceasta  totuşi  altceva  decât  neputinţa  spiritului 
abstract  de  a  se  pogor?  adânc  în  rândueliie  şi  rapor¬ 
turile  vieţii  reale,  rămânând  totuşi  credincios  şieşi. 

Astfel,  toată  filosofia  precreşt  nă  si  necreştină  vă¬ 
deşte  o  potenţată  gravitate  spirituală,  dar  în  acelaş 
timp  şi  o  sfială  de  milă,  de  natură,  de  lucru,  cu  un 
cuvânt,  de  intrarea  în  realitate.  Tocmai  aici  observăm 
spiritul  care  încă  nu  este  sigur  de  sine  însuşi,  nu-şi 
cunoaşte  propria  sa  f  in'ă  şi  adevăratele  condiţii  ale 
desvoltării  sale;  din  pricina  aceasta  el  rămâne  fatal 
părăsit  de  îndrăsneala  de  a  pătrunde  în  lume  şi  de 

certitudinea  cuceritoare  de  lumi.  Din  această  împreju¬ 
rare  urmează  două  lucruri.  Întâi:  Vieţii  reale,  de  toate 
zilele,  ca  şi  problemelor  sale  concrete,  i  se  răpeşte  bine¬ 
cuvântarea  celor  mai  superioare  puteri  spirituale.  Al 
doilea:  Prin  aceasta  nici  spiritul  ru  ajmge  să-şi  deprindă, 
să-şi  încerce  şi  să-şi  fortifice  propriile  sale  puteri. 

Vechile  temple  egiptene  aveau  celule  înch  se  cu 
gratii  de  fier,  în  cari  anumiţi  oameni  se  zideau  pentru 
toată  viaţa,  pentru  a  rămânea  curaţi  în  apropierea  lui 
Dumnezeu  —  de  sigur  o  sublimă  expresie  pentru  cea 
mai  adâncă  cută  a  sufletului  omenesc,  dar  în  acelaş 
timp  un  simbol  pentru  orientarea  potrivnică  lumii,  a 
năzuinţelor  spiritului  precreştin,  şi  tocmai  contrarul  a 
ceeace  ne-a  arătat  Dumnezeu  Omul.  Misticul  Rusbroek, 
pe  care  Goethe  în  partea  a  doua  a  lui  «Faust»  îl 
prezintă  ca  « pater  extaticus»  şi  care  trecea  ca  un  creştin 
foarte  duhovnicesc,  şi-a  ales  în  mânăstirea  sa  rolul  de 
a  căra  gunoiul.  Tocmai  această  atitudine  a  creştinis¬ 
mului  faţă  de  aşa  numita  muncă  bădărană,  ne  lămu¬ 
reşte  ideea  d-sore  Dumnezeu  Omul.  Câtă  vreme  la 
păgâni  conservarea  şi  distincţia  spirituală  pretindea  ca 
omul  să  se  ferească  de  contactul  cu  materia  murdară, 
după  concepţia  creştină  omul  este  cu  atât  mai  distins 
şi  mai  duhovnicesc,  cu  cât  se  devotează  mai  energic 
prelucrării  si  spiritualizării  materiei.  Sfânta  Elisaveta, 
care  s’a  coborît  din  scaunul  său  princiar  pentru  a  spăla 
rănile  unui  lepros,  este  un  minunat  simbol  pentru  această 
captare  a  realităţii,  pentru  această  pătrundere  a  ceior 
mai  sublime  puteri  în  cea  mai  murdară  mizerie  a  vieţii 
omeneşti.  Creştinismul  vrea  ca  Dumnezeu  să  fie  prea¬ 
mărit  în  suferinţă ,  ca  omul  să  pună  în  slujba  vieţii  spiri¬ 
tuale  toată  suferinţa:  fiecare  e  dator  să  şi  prelucreze 
suferinţa,  să  crească  prin  ea  în  aşa  fel,  ca  în  destinul 
său  să  se  vadă  Divinitatea.  Abia  în  religia  creştină  a 
câştigat  spiritul  puterea  de  a  cunoaşte  întreg  cuprinsul 
vieţii,  de  a-1  pătrunde,  de  a-I  învinge.  Abia  aici  înce¬ 
tează  acea  fugă  de  realitate,  faţă  de  care  metafizica  pură 
şi  filozofia  pur  imanentă  sunt  la  fel  de  neputincioase. 
Privit  din  ce)  mai  superior  punct  de  vedere,  creştinismul 
însemnează  cea  mai  puternică  afirmare  a  vieţii,  el  este 

spiritul  întrupat  în  locul  spiritului  abstract,  el  este  cea 
mai  intimă  comunitate  cu  lumea  pe  baza  desăvârşitei 
comunităţi  cu  Dumnezeu. 

Fireşte,  toată  această  pătrundere  a  lumii  nu  trebue 
să  se  realizeze  în  duhul  Martei.  Nu  a  face  ceva  necon¬ 
tenit,  ci  a  înţelege  duhul  lui  Hristos  în  adevăratul  lui 
sens,  în  linişte  şi  reculegere  —  iată  lucrul  principal! 
Şi  numai  ceeace  se  realizează  în  viaţă  în  acest  duh, 
are  valoare.  Aceasta  reclamă  însă  o  atât  de  intensă 
viaţă  contemplativă,  de  smerenie  şi  de  cercetare  a  con¬ 
ştiinţei,  încât  noi  nu  putem  şti,  dacă  pe  viitor  în  ceeace 
priveşte  afirmarea  vieţii  contemplative  nu  vom  avea  de 
învăţat  ceva  hotărîtor  deia  creştinismul  răsăritean,  la 
care  creştinătatea  apuseană  priveşte  astăzi  cu  atâta 
dispreţ.,.:  căci  tocmai  pentruca  Hristos  să  fie  activ  în 
noi,  să  ne  pătrundă  întreaga  viaţă,  trebue  să  fim  din 
când  în  când  cu  desăvârşire  pasivi.  Numai  astfel  se 
realizează  cuvântul:  «Nu  eu  trăiesc,  ci  Hristos  trăieşte 
în  mine».  Trai.  de  N.  COLAN. 


Tainele  minunate  ale  pământului  sfânt. 

Când  Moisi  îndeamnă  la  ascultare  pe  fiii  iui  israel  el  vor¬ 
beşte  despre  pământul  sfânt  aşa: 

«Dumnezeu  te  va  aduce  in  pământ  bun,  in  pământ  cu  \ 
păraie  de  apă,  cu  fântâni  şi  cu  lacuri,  care  isvorăsc  din  văi  şi 
munţi.  In  pământ  de  grâu  şi  de  orz  şi  de  vii  şi  de  smochini 
şi  de  rodii,  pământ  de  măslini  şi  de  miere.  Pământ,  in  care 
tu  nu  vei  mânca  pânea  ta  cu  scădere,  şi  in  care  nu  vei  avea 
nici  o  lipsă.  Pământ,  ale  cărui  pietrii  cuprind  fer,  şi  dintr’ai 
cărui  munţi  vei  săpa  aramă». 

Cine  a  cunoscut  aceste  lucruri  şi  e  deprins  cu  verdeaţa 
primăvăratică  a  câmpurilor  noastre,  şi  mai  ales  cu  sburdăinicia 
şerpuitoare  a  păraelor  de  munte,  acela  rămâne  grozav  de  prost 
impresionat,  când  vede  Ţara  Sfântă  intr’o  zi  de  Septemvrie, 
cum  am  văzut-o  noi. 

Deja  de  pe  vapor,  portul  lafa,  lipsit  de  plantaţii,  îţi  vor¬ 
beşte  de  stârpiciunea  interiorului.  In  spatele  oraşului,  din  tren 
se  văd  câteva  grădini  de  portocali,  lămâi  şi  mandarini,  împrej- 

muite  cu  gard  viu  de  cactus  Îmbătrânit.  întreaga  regiune  poartă 
-o  haină  de  un  verde  spălăcit  de  soare  şi  de  praf.  Câmpiile 
întinse  pe  care  ciugulesc  zadarnic  capre  cu  urechile  lungi  şi 
•oi  cu  coada  lată,  arse  de  soare  şi  uscate  de  vânt  se  sfârşesc 
sub  planurile  înclinate  ale  coastelor  de  munţi  care,  In  strălucirea 
for  albă  lucitoare,  privite  de  departe,  par  lanuri  de  orez.  Spre 
mează  zi,  între  Iafa  şt  Ascalon,  se  întind  dune  de  nisip,  din 
care  vântul  samurn  al  pustiei  zideşte  munţi  şi  sapă  văi, 
unde  voeşte. 

Isvoarăle  limpezi  şi  pârâiaşele  zglobii  nu  se  întâlnesc  ni- 
•căeri.  Din  munţi  şi  până  în  mare,  aleargă  despletită  Fala 
Morgana ,  miragiul  aerului  clocotit,  care  transformă,  pentru  că¬ 
lătorul  însetat,  pustia,  într’un  enorm  lac  de  apă.  Zadarnic  alergi, 
să  atingi  ţărmurii  uzi  ale  unui  lac  imaginar.  Locul  acesta, 
alcătuit  din  jocul  înferbântat  al  undelor  de  aer,  şi  numit  Fata 
Morgjna,  este  iluzia  spre  care  aleargă  toţi  vâslaşii  spre  fericire. 
Ea,  fericirea,  joacă  sprintenă  ca  un  miragiu  înaintea  acelora  ce 
n'au  descoperit-o  în  Isus.  Urcăm  pe  o  cale  ferată  şerpuitoare 
spre  Sion.  Sionul,  nădejdea  Israelului  rătăcitor!  Două  cuvinte 
simbolice  în  numele  cetăţii  sfinte:  Irah  şi  Şalem  —  evlavie  şi 
înţelepciune.  Aceasta-i  însemnarea  cuvântului  Ierusalem.  Dar, 
înţelepciunea  a  pierit  printre  ludei,  de  când  au  răstignit  pe 
Hristos.  Astăzi,  cu  sacul  de  rugăciuni  în  spinare  şi  cu  haina 
de  Sâmbătă  într’o  basma  se  adună  şi  se  despart  Evreii  la  Ieru¬ 
salim  cu  făgăduiala:  tAnul  viitor  la  Ierusalim*.  Ce  cuvinte  de 
neînvinsă  speranţă  şi  de  amară  ironiei  Ele  cad  ca  frunzele  de 
salcie  peste  oglinda  unei  ape  adormitei 

Trenul  curat,  urcă  prin  munţi  sterpi,  scobiţi  de  vaduri  de 
ape  uscate.  Pustie  pietroasă  spre  Ierusalim;  Pustie  pietroasă 
dela  leiusalim  spre  Iordan  —  40  km.;  Pustie,  de-o  parte  şi  de 
alta  a  Mării  Moarte ;  Pustie,  lângă  Iordan ;  Pustie,  spre  Ierichon 
şi  dincolo  de  Ierichon ;  Pustie  până  spre  Oalileia,  unde  pom¬ 
pele  zioniştilor  scuipă  apa  lacului  Tiberiada,  pe  câmpiile  uscate, 
transformându-le  veşmântul  roşcat,  într’altul  verzui! 

Acesta  i  pământul  sfânt? 

Aceasta-i  ţara  unde  curgea  miere  şi  lapte?  Iată  cum,  pe¬ 
lerinul.  credincios  desleagă  aceste  întrebări.  Pentru  a  lupta 
contra  ispitelor  in  cuget  închinătorul  îşi  încarcă  bine  sufletul 
cu  nădejdea  în  Dumnezeu,  dupăcum  albinele  îşi  încarcă  pi¬ 
cioruşele  cu  pietricele  mici,  pentru  a  lupta  contra  vântului. 

«Fată  de  Dumnezeu  —  zicea  Adina  Oiănescu  —  n’are 
creştinul  decât  un  adăpost,  însă  inviolabil:  resemnarea;  şi,  o 
singură  armă,  însă  atotputernică:  rugăciunea >.  Pentru  a-ţi  iert 
sufletul  de  gânduri  protivnice,  smulge-te  din  văltoare  şi  predă-te 
Domnului  în  rugăciune.  Aşa  recomanda  Virgiliu,  împiedecarea 
roitului:  smulgerea  aripilor  reginei. 

Atunci  abia  vei  înţelege  că,  «pământul  unde  curge  miere 
şi  lapte»,  trebue  înţeles  in  sens  moral.  Pe  vremea  când  s’a 
zămislit  poporul  iudeu,  Palestina  întrunea  toate  condiţiile  de 
împuternicire  trupească  şi  sufletească  a  individului  şi  îndeosebi 
a  poporului  locuitor.  Şi  aceste  condiţii  erau  aşa  de  prielnice 
desvoltării,  încât  erau  în  stare  să  descopere  poporului  evreu, 
secretul  nemurirei  etnice.  Condiţiuniie  morale  ale  evreilor  — 
popor  ales  —  i  a  silit  să  fie  pururea  de  veghe  faţă  de  influ¬ 
enţele  canaanite.  Condiţiuniie  politice  locale  —  lupta  cu  Kenei, 
Kenizei,  Kadmorzi,  Hetei,  Terezei,  Refei,  Amorei  şi  Canaanei 
(Facerea  15,  19—20)  —  le-a  cerut  evreilor  o  continuă  sforţare, 
mulţumită  căreia  au  putut  cuceri  alte  zece  neamuri. 

Condiţiuniie  economice,  seceta  de  opt  luni,  terenul  pietros, 
lipsa  de  izvoară.  i-au  silit  să-şi  organizeze  condiţiuniie  de  trai, 
însuşindu  şi  în  acelaşi  timp  şi  toate  virtuţile  pe  care  Ie  produce 
munca  continuă  şi  grea. 

Hotărit  lucru,  Palestina  niciodată  de  când  e  ea,  n’a  fost 
o  ţară  de  belşug  material  ca  Egipetul,  ci  o  ţară  capabilă  să 
producă  o  viaţă  omenească  de  a  cantate  superioara ,  fiindcă  ea 
(Palestina)  permite  păstrai  ea  celor  mai  de  seamă  virtuţi,  care 
se  pot  dobândi  prin  simplul  joc  a!  legei  nsturei. 

Intr’adevăr,  un  pământ  în  care  vara  însamnă  o  reculegere 
pentru  o  nouă  recoltă,  iar  iarna  pregătirea  altor  roade,  este  un 
pământ  în  care  Dumnezeu  germinează  in  mod  deosebit  de  le¬ 
gile  ştiute.  Un  pământ  pietros  este  un  pământ  minunat,  pentru  a 
produce  grâul  arnâut  cu  spicul  cât  şi  paiul  de  20  cm.!  Un  pă¬ 
mânt  uscat,  să  producă  fără  muncă,  fără  haragi  cea  mai  bună 
calitate  de  struguri,  este  un  pământ  blagoslovit.  Acest  pământ, 
impropriu  pentru  producţie  şi  totuşi  productiv,  păstrează  viu  con¬ 
tactul  între  Dăruitor  şi  secerător,  între  Dumnezeu  şi  om.  fată  taina 
morală  care  a  alcătuit  baza  aşezării  lui  Abraam  în  Canaan : 
Shrpiciunea  solului,  care  devenia  productiv  numai  prin  voia  lui 
Dumnezeu,  păstra  poporului  vie  ideea  neputinţei  personale 
şi  a  necesităţii  ajutorului  de  sus,  care  li  se  trimetea  numai  con¬ 
diţionat: 

«De  veţi  umbla  în  poruncile  mele  şi  de  veţi  păzi  Învăţă¬ 
turile  mele,  şi  le  veţi  face  pe  ele,  voiu  da  vouă  ploaie  la  vremea 
ei  şi  pământul  va  da  rodurile  sale,  şi  arborii  câmpiilor  vor  da 
rodurile  lor».  —  (Levitic  26,  3 — 7). 

Astăzi,  din  punct  de  vedere  spiritual,  populaţia  Palestinei 
trăeşte  sub  imperiul  aceloraşi  idei  morale,  care  au  slujit  de 
bază  aşezării  lui  Israel  acolo.  Şi  azi  se  însămânţează,  se  se¬ 
ceră,  se  culeg  ultimele  roade  şi  se  pregătesc  cele  viitoare,  cu 
nădejdea  la  Dumnezeu,  care  singur  poate  da  apă  din  stâncă 
şi  rodii  între  ciulini.  Pr.  Econom  A.  C.  Cosma. 


Mântuitorul  ca  preşedinte  la  I.  O.  V. 

—  Problema  carităţii  creştine.  — 

«Pe  săraci  pururea  îi  aveţi  cu  voi;  dar  pe  mine 
nu  mă  aveţi  pururea!»  Intr’adevăr,  sărăcia  are  un  tragic 
caracter  de  permanenţă;  pare  aproape  inerentă  vieţii 
omeneşti  şi  e  o  perspectivă  cu  care  trebue  să  calculezi 
împotriva  oricăror  tentaţii  şi  reverii  optimiste.  Munca  — 
oricât  de  statornică  şi  de  entuziastă,  nu-ţi  dă  întotdeauna 
posibilitatea  de  a  trăi  cum  se  cade.  Dacă  ne  gândim  şi  la 
parazitismul  multiplu  al  atâtor  trândăvii  «elegante»,  pro¬ 
blema  se  complică  de-a  binele.  După  răsboiu,  îndeosebi, 
mizeria  şi -a  lărgit  ne’nchipuit  hotarele  imperiului  ei  ti¬ 
ranic.  In  atâtea  ţări  ea  a  devenit  endemică  şi  incura¬ 
bilă.  Mizeria  e,  fireşte,  de  atâtea  ori  urmarea  fatală  a 
tenii  şi  a  patimilor  de  rând.  Dar  ea  este  de  foarte  multe 
ori  o  suferinţă  nemeritată.  La  desechilibrarea  vieţii  eco¬ 
nomice  s’a  adăugat  nespus  de  agravant  lipsa  de  soli¬ 
daritate  între  oameni.  Concurenţa  vitală  a  deslănţuit  cele 
mai  nesăţioase  egoisme  şi  a  doborât  pe  frontul  vieţii 
sociale  atâtea  puteri  valide  şi  productive;  căci  săracul 
este  pare,  eternul  ţap  ispăşitor  al  tuturor  delictelor  morale 
şi  victima  ereditară  a  bogăţiei  agresive  şi  neîndurate. 

Conştiinţa  socială  a  omenirii  s’a  alarmat.  Azistenţa 
socială  trebuia  să-şi  înceapă  fără  amânare  opera  ei  cari- 
tativă.  Fluxul  paupertăţii  creştea  în  proporţii  uriaşe  şi 
părea  a  nu  fi  urmat  de  nici  un  reflux.  Lupta  pentru 
existenţă  devenise  aproape  barbară.  Armistiţiul  părea 

himeric  şi  naiv.  Nu  intra  în  strategia  intereselor  beli¬ 
gerante.  Văduvele  plângeau.  Orfanii  se  ofileau.  Invalizii 
erau  scoşi  definitiv  din  circulaţia  muncii  şi  a  eforturilor  ei. 

Erau  luptători  cari  ieşiseră  teferi  din  răsboiu,  şi 
erau  biruitori  care  stătuseră  cu  prudenţă  în  dosul  fron¬ 
tului  chivernisindu  şi  cuminte  treburile. 

Eroii  morţi  lăsaseră  un  glorios  testament  moral 
în  care  erau  înscrise  anumite  drepturi  pentru  urmaşii 
lor  lipsiţi  de  sprijin  şi  anumite  datorii  pentru  supravie¬ 
ţuitorii  beneficiari  ai  jertfelor  lor  supreme  —  adecă 
dreptul  la  protecţia  substitutivă  şi  datoria  de  a  o  acorda 
cu  generozitate  şi  cu  simpatie.  Se  întreprinse  deci 
executarea  testamentului.  Şi  una  din  cele  dintâi  instituţii 
care  luară  fiinţă  pe  temeiul  f  reştilor  iui  dispoziţiuni 
morale,  fu  societatea  I.  O.  V  S’au  pus  si!inţe  aprecia¬ 
bile  şi  s’au  făcut  jertfe  merituoase  pentru  a  face  din 
ea  o  reală  instituţie  caritativă  de  vaste  dimensiuni  so¬ 
ciale.  S’au  construit  azile,  s’au  votat  pensiuni  viagere, 
s’?u  acordat  burse  şi  s’au  legiferat  scutiri  de  impozite. 
Toate  aceste  măsuri  de  soluţionare  a  uriaşei  probleme 
a  pauperismului  postbelic,  au  fost  primite  cu  o  profundă 
recunoştinţă  de  toate  inimile  care  au  oarecare  sensibi¬ 
litate  morală.  Ele  s’au  dovedit  însă  a  fi  fost  subinsufi- 
ciente  şi  aproape  iluzorii.  Ţipătul  suferinţii  nu  a  tăcut. 
De  multeori  chiar  milosteniile  acestea  guvernamentale 
au  exasperat  durerile  şi  au  revoltat  sentimentele  cele 
mai  legitime. 

Caritatea  oficială  e  foarte  calculată  şi  prin  urmare 
e  foarte  avară.  Suplimentul  bugetar  al  carităţii  ministe¬ 
riale  e  întotdeauna  compromiţător  de  modest  faţă  de 
atâtea  infinite  lipsuri  omeneşti  cari  se  cer  împlinite  şi 
ajutate.  Dar  înţelegând  greutăţile  financiare  cu  care 
luptă  statul  nostru  de  atâţia  ani  aproape  fără  succes, 
să  trecem  cu  vederea  şi  acest  lucru.  S’a  mai  întâmplat 
ceva.  Organizaţia  serioasă  a  asistenţii  sociale  a  fost 
aproape  absentă.  S’a  improvizat  şi  în  materie  de  cari¬ 
tate  publică  precum  s’a  improvizat  şi  în  alte  multe  di¬ 
recţii  a'e  vieţii  noastre  sociale.  A  cumpăra  o  casă  şi  a 
strânge  sub  adăpostul  ei  cerşetorii  şi  orfanii,  nu  în¬ 
seamnă  nimic  câtă  vreme  ai  neglijat  total  atmosfera 

sufletească  ce  frebue  să  domnească  într’un  asemenea 
aşezământ.  Desmoşteniţii  vieţii  şi  de  atâtea  ori  ai  pă¬ 
catelor  noastre  sunt  de  o  susceptibilitate  aproape 
exagerată.  Le-au  tocit  nervii  mizeriile  şi  le-au  intimidat 
sufletul  neizbânzile. 

Ei  bine,  conducătorii  unor  asemenea  institute  tre* 
bue  să  fie  oameni  de-o  superioară  fineţe  morală  şi  de 
un  devotament  mai  mult  decât  matern;  altfel  rămân 
simpli  funcţionari  momiţi  în  astfel  de  posturi  de  atâtea 
avantagii  legale  şi  uneori  destul  de  ilegale,  fâră  nici  un 
simţ  pentru  suferinţele  oamenilor  şi  fără  nici  o  răspun¬ 
dere  faţă  de  conştiinţa  lor  personală.  Din  nenorocire 
am  auzit  de  foarte  mulţi  «directori»  de  azile  şi  orfeli¬ 
nate  cari  erau  mat  pasionaţi  de  consolidarea  propriilor 
lor  interese  materiale  decât  de  filantropica  îngrijire  a 
sărmanilor,  încredinţaţi  ocrotirii  lor  părinteşti.  Politicia-, 
nizarea  acestor  slujbe  şi  deci  schimbarea  continuă  a 
celor  ce  le  ocupă  după  mesch'nele  indicaţii  electorale 
a  dus  fatal  la  dezorganizarea  progresivă  a  instituţiilor 
de  azistenţă  socială  şi  la  discreditarea  lor  in  faţa  acelor 
pe  care  o  soartă  maşteră  îi  îndruma  spre  ele.  De  a- 
ceiâ  m’am  gândit  să  pun  pe  Mântuitorul  în  această 
funcţiune  socială,  pentruca  El  să  exemplifice  conduce¬ 
rea  ideală  a  unor  aşezăminte  atât  de  importante  în  vre- 
mile  noastre. 

Mântuitorul  n’ar  lua  această  sarcină  generoasă  din 
oportunism  economic  ci  din  iubire  faţă  de  oameni.  N’ar 
face  economii  «suspecte»  şi  nu  ar  jignii  suferinţa  pen¬ 
sionarilor  săi  prin  lux  ostentativ  şi  prin  atitudini  aşa 
zise  aristocratice.  El  ştie  ce  înseamnă  a  nu  avea  unde 
să-ţi  pleci  capul  în  lume  şi  ce  înseamnă  a  suferi  în  viaţă. 
Ar  fi  bun  şi  smerit  simpatizând  cu  toate  bucuriile  şi 
cu  toate  durerile  orfanilor  şi  invalizilor  săi.  Suprave¬ 
ghetorii  şi  supraveghetoarele  angajaţi  de  El,  ar  fi  de  o 
egală,  vibrantă  şi  nepregetată  atenţie  faţă  de  toţi  oa¬ 
menii. 

Brutalitatea  în  vorbe  şi  în  gesturi  ar  fi  un  defect 
necunoscut  în  azilul  condus  de  Hristos.  Nimeni  nu  s’ar 
simţi  flatat  şi  nimeni  nu  s’ar  simţi  umilit  de  nimeni. 
Munca  în  lăuntrul  gospodăriei  Lui  ar  fi  repartizată  după 

criteriul  posibilităţilor  şi  capacităţilor  individuale.  Con¬ 
trolul  ar  fi  sever  dar  fără  răutate  şi  pică  personală. 
O  curăţenie  exemplară  ar  domni  pretutindeni.  Orfanii 
Lui  nu  s’ar  îmbolnăvi  de  urâcioasele  boli  ale  lipsei  de 
igienă  şi  nu  ar  creşte  sălbatici  în  apucături  nediscipli¬ 
nate  şi  primejdioase.  Căci  educaţia  lor  morală  ar  fi 
pusă  pe  cel  dintâi  plan  al  preocupărilor  Lui.  Copiii 
n’ar  fi  năpustiţi  în  uitare  în  zilele  de  dumineci  şi  săr¬ 
bători  ci  s’ar  închina  cucernic  în  biserica  lui  Dumnezeu, 
singurul  lor  ocrotitor  în  lume.  Preotul  care  ar  veni  să 
C3tehizeze  orfanii  şi  să  tâlcuiască  sî.  evanghelie  infir¬ 
milor  n’ar  fi  tratat  cu  răceală  şi  cu  aiere  de  libercuge- 
tător.  Deşi,  Mântuitorul  El  însuşi  ar  face  această  lu¬ 
crare  spirituală.  N’ar  rămâne  uşă  nedeschisă  de  El,  ca 
să  ceară  sprijin  oricui  îl  poate  da,  spre  a  asigura  un 
traiu  mai  bun  şi  mai  senin  celor  fără  părinţi  şi  fără 
prietini  în  lume. 

O.  cum  s’ar  ruga  El  de  aprins  pentru  fraţii  Lui 
mai  mici  şi  cu  cât  de  multe  bunuri  ar  îmbelşuga  ru¬ 
găciunea  Lui  sufletul  şi  trupul  lor! 

S’ar  ruga  cu  ei  şi  ar  râde  cu  ei,  ar  plânge  cu  ei 
şi  ar  nădăjdui  cu  ei. 

Mila  Lui  n’ar  fi  impersonală  şi  nu  s’ar  limita  la 
strictele  disponibilităţi  bugetare.  Ar  da  din  al  său  fără 
părere  de  rău  ca  să  acopere  deficitele  şi  să  sporească 
fondurile  căci  El  n’ar  lua  o  direcţie  de  azil  pentru 
aranjarea  situaţiei  sale,  ci  pentru  a  si  revărsa  prisosurile 
de  iubire  ale  inimii  Sale  asupra  unor  fiinţe  desobici- 
nuite  aproape  de  căldura  şi  priinţele  ei,  în  asprimile 
vieţii  lor. 

Nu  s’ar  folosi  de  baluri  pentru  adunarea  fondu¬ 
rilor  necesare,  ci  de  predică  şi  de  exemplu.  Mântuitorul 
ar  iubi  şi  s’ar  jertfi  infinit,  fără  nici  o  rezervă  şi  pro¬ 
fund  dezinteresat  pentru  binele  şi  mântuirea  fiilor  Săi 
nu  numai  din  mizeriile  materiale  ale  vieţii  ci  şi  din 
cele  spirituale... 

...«Pe  săraci  pururea  îi  vom  avea  cu  noi»  câtă 
vreme  na  vom  avea  ca  noi  pururea  pe  hristos. 

Mântuitorul  ca  preşedinte  la  I.  O.  V.  şi  ca  di¬ 
rector  de  azil,  e  o  concepţie  sugestivă  şi  o  perspec¬ 
tivă  salutară  pentru  caritatea  publică. 

Ori  unde,  duhul  Lui  de  iubire  poate  crea  mai 
multă  mulţumire  în  marea  împărăţie  a  lipsurilor  ome¬ 
neşti,  ce  par  atât  de  iremediabile  azi. 

Cât  de  mult  şi  de  fundamental  poate  ajuta  o 
inimă  creştină  suferinţele  lumii!  Ne  lăsăm  purtaţi  de 
visul  acestor  zări  nouă  pentru  conştiinţa  morală  a  cre¬ 
ştinătăţii  în  preajma  sfintelor  şi  marilor  ei  sărbători,  şi  în 
prezenţa  atâtor  chinuitoare  nevoi  contemporane,  dorind 
o  caritate  ideală  adânc  pătrunsă  în  funcţiunile  vieţii 
sociale  şt  inspirată  esenţial  de  devotamentul  şi  jertfa 
lui  Isus  Hristos.  Fără  El  «pâinea»  pe  care  o  dăm  e 
piatră  şi  «peştele»  şearpe.  Mântuitorul,  gol  şi  flămând 
bate  azi  la  porţile  noastre  în  chipul  orfanilor  şi  inva¬ 
lizilor.  li  vom  închide  mereu  uşa  sau  îi  vom  deschide 
uşa  unor  suferinţe  mai  mari  decât  acelea  cari  L-au 
mânat  la  noi  Prof.  Dr.  Gr,  Cristescu. 


^rolect-a-l 

lua/CLi 

„Plan  de  Învăţământ  religios  ortodox"  pentru  toate 
şcoaleie  educative  din  România. 

I.  Principii. 

Nu  pot  considera  religia  ca  un  obiect  de  învăţământ  de 
specialitate  pentru  elev  din  simplu  motiv,  că  ea  îşi  întinde  rădă¬ 
cinile  şi  coroana  ocrotitoare  în  toate  domeniile  vieţii,  şi  pentru 
viaţă.  Deci  ea  e  un  mijloc  de  învăţământ  pur  educativ  şt  anume 
cel  mai  important  şi  cel  mai  greu  de  manuat. 

Tocmai  din  această  considerare  materia  de  religie  nu 
poate  fi  împărţită  şi  aranjată  diferit,  după  ţinuturi  şi  după  dife¬ 
ritele  titluri  speciale  date  şcolilor  educative;  viaţa  omului  cu 
tendinţele  superioare  fiind  una  pentru  întreg  neamul,  —  de 
sine  înţeles  că  Religia  are  să  considere  această  stare.  De  aceea : 
planul  de  învăţământ  religios  nu  poate  fi  decât  unul  singur 
pentru  toată  ţara  şi  pentru  toate  şcoaleie  educative  din  ţară. 

Pentruca  acest  plan  să  corăspundă  necesităţilor  superioare 
ale  vieţii,  trebue  alcătuit  în  aşa  fel,  ca  totdeauna  să  stea  în 
strânsă  legătură  cu  desvoltarea  sufletească  a  catehumenuiui,  să 
nu  peardă  nici  când  din  vedere  scopul  Bisericii,  pentru  care 

lucrează,  —  şi  numai  în  treilea  rând  vor  fi  considerate  chestiuni 
speciale  de  predare.  Cu  alte  cuvinte  trebue  să  avem  înaintea 
ochilor: 

A)  pe  elev.  B)  Biserica.  C)  metoda, 
deci  consideraţii;  psihologice,  soctal-religioase  şi  în  fine  meto¬ 
dologice. 

A. 

In  desvoltarea  sufletească  a  elevului  dăm  mai  ales  de  trei 
stadii:  copilăria,  adolescenţa  şi  iuneţa. 

1.  Copilăria  la  elev  durează  dela  anul  6 — 9  al  vârslii. 
Se  caracterizează  printr’un  sentiment  puternic  şi  voinţă  spontană1. 

2.  Dela  10—15  ori  chiar  16  ani  e  trecerea  dela  copilărie 
în  adolescenţă  şi  însaş  adolescenţa.  E  vârsta  curiozităţii  «ştien- 
ţifice»,  lăcomiei  şi  dându-şi  seamă  că  voieşte  să  fie  ceva  (încă 
nu  ştie  ce,  de  aceea  se  pregăteşte  din  toate  şi  în  toate  direc¬ 
ţiile);  e  timpul  înarmării  sufleteşti  fără  un  scop  determinat. 

3.  Dela  16—23  ani  e  vârsta  afirmării  propriei  indivi¬ 
dualităţi,  când  se  luptă  spiritualiceşte  cu  oricine  şi  cu  orice. 
Se  caracterizează  prin  un  puternic  criticism,  li  place  să  fie  în 
opoziţie  (chiar  şi  dacă  nu  păşeşte  totdeauna  pe  faţă),  dar  este 
o  opoziţie,  care  cedează  părerii  celei  mai  bune,  insă  numai 
după  ce  s’a  retras  din  focul  luptei  spirituale. 

Mai  puternică  e  această  însuşire  a  sufletului  elevului  între 
17-19  ani. 

La  întocmirea  unui  plan  din  Religie  nu  se  poate  trece 
peste  aceste  consideraţii. 

In  vârsta  deia  6—9  ani,  educaţia  şcolară  stă  —  şi  trebue 
să  stea  —  sub  influinţeie  educaţiei  familiare,  şi  numai  pe  rând 
şi  pe  nesimţite  se  suprapune  ei.  Aceasta  este  o  cerinţă  peda¬ 
gogică,  care  trebue  considerată  cu  deosebire  ta  predarea  religiei. 

Elevii  sunt,  aproape  fără  escepţie,  fii  unor  familii  creştine, 
şi  ca  atari  totdeauna  vin  cu  un  început  de  viaţă  şi  de  practică 
religioasă.  Şcoala  trebue  să  prindă  firul,  să  unifice  şi  să  com- 
plecteze.  învăţământul  religios  familiar  s’a  făcut  prin  exemplul 
şi  practica  membrilor  mai  vârstnici,  şi  prin  imitare  oarbă,  me¬ 
canică,  din  partea  fiilor,  corăspunzând  unor  necesităţi  proprii 
familiei.  —  Copilul  trebue  să  treacă  la  şcoală,  deci  într’o  altă 

!  Bazele  închipuirii,  imaginaţiei  lor  aprinse.  Copiii  cari  nu  se  emo¬ 
ţionează  uşor  şi  nu  reageasă,  —  sunt  săraci  şi  la  îantasie. 

comunitate  mai  mare  şi  mai  deosebită  decât  familia  lor.  Această 
lume  nouă,  prm  care  străbate  şi  în  mijlocul  marei  comunităţi 
a  parohiei  ori  a  satului,  care  nu  i  deosebită  de  cea  de  acasă. 
Ambele  îi  cer  să  le  imite,  dar  fiind  deosebite,  sufletul  cere 
lămuriri,  de  ce  aşa  şi  nu  ca  acasă?  inconştient  se  emoţio¬ 
nează  şi  se  turbură.  Rolul  şcoalei  e  să-l  conducă  la  lămurirea 
celor  ce  le  vede  copilul:  Tramtormâniu-i  emoţiile  neliniştitoare, 
nu  in  cunoştinţe,  ci  tot  in  emoţii,  dar  plăcute  şi  pt  cari  elenul 
să  le  caute  apoi  singur. 

Şi  pentru  aceasta  în  primii  ani  de  şcoală  învăţământul 
religios  trebue  să  plece  absolut  dela  practica  religioasă  a  co¬ 
munităţii  mici  (familia)  prin  şcoală  la  practica  religioasă  a  paro¬ 
hiei,  —  deci  trebue  educat  cât  se  poate  de  practic  pornind  dela 
practică. 

Pentru  acest  timp  planul  ie  învăţământ  e  dat  de  Biserică, 
prin  planul  anului  bisericesc J. 

* 

*  * 

Până  Ia  cei  9  ani  ai  copilului  şcoala  a  trebuit  să-şi  impue, 
indiscutabil,  în  sufletul  copilului,  autoritatea  şi  rolul  de  edu¬ 
catoare,  covârşind  pentru  totdeauna  tradiţia  educativă  a  familiei. 
—  Copilul  începe  să  se  simtă,  v/ea  să  fie  ceva;  pentru  aceasta 
simte,  că  trebue  să  adune  şi  să  lege  bine.  Voinţa,  deşi  pusă  în 
mişcare  aproape  numai  de  sentiment  —  care  e  mai  ego;st  — 
devine  mai  puţin  spontană  şi  trece  pe  nesimţite  în  inteligenţă, 
căutându  şi  drumul  propriu.  E  vremea ,  în.  care  st  pune  temeiu 
convingerilor  dela  30  de  ani. 

In  această  vârstă  na  mai  poţi  pleca  dela  practică,  —  cu 
toate  că  trebue  să-l  daci  la  ta!  —  ci  sufletul  elevului  cere  reoe- 
tarea  materiei ,  dar  amplificat,  bine  aprofundat  şi  sisUmatic ,  pe 
care  să  se  clădească  mai  târziu.  Şi  fiind  vorba  de  eiacaţie 
(formarea  temeiului  tştienţific»  —  din  partea  elevuiui  —  al 
caracterului  şi  al  convingerilor  religioase)  —  sâ  nu  se  uite ,  că 
are  să  vorbiască  totuşi  mat  mult  inimii,  nu  creerului. 

Dacă  temeiul  acesta  a  fost  bine  pus,  profesorul  de 
religie  poate  aştepta  cu  încredere  intrarea  elevului  în  stadiul 
al  treilea.  Acest  timp  e  cel  mai  bun  şi  mai  bogat  în  roacie 
pentru  elev,  pentru  Biserică,  şi  pentru  profesorul  de  religie 
conştienţios,  convins  de  adevărul  propoveduit  şi  greaua  şi 

*  In  plan  voi  face  o  mică  abatere. 

marea  răspundere,  ce  şi-a  luat.  Şi  este  cel  mai  periculos  pentru 
elevi  şi  pentru  profesorul  «nechemat»,  ori  unilateral,  care  n’a 
putut  întinde  razim  şi  n’a  putut  da  mână  de  ajutor  sufletului 
elevilor  atunci,  când  luptându-se  căuta  acest  ajutor. 

In  stadiul  de  care  vorbim  profesorul  de  religie  trebue 
să-şi  dea  limpede  seama,  pe  cine  are  înaintea  sa.  De  are  să 
propună  fetelor  îi  trebuie  gingăşie,  sentiment,  blândeţe.  Dim¬ 
potrivă  la  elevi.  Ei  cer  spirit  curagios,  spirit  fin  de  observaţie, 
logică  bună,  cultură  vastă,  enciclopedică ,  —  orizonturi  largi. 
Aici  se  face  adevărata  concentrare  a  învăţământului.  Poate  să-i 
dea  religia  cele  mai  largi  orizonturi  asupra  vieţii  din  nemij¬ 
locita  apropiere  —  a  biruit.  Deci  pentru  această  vârstă  istoria 
biblică  nu  se  mai  poate  preda,  ci  materiile ,  cari  au  în  sine  pu¬ 
terea  pe  care  o  caută  spiritul  e’evului.  AU  se  tratează  viaţa, 
viaţa  in  tot  complexul  ei,  insă  privinda-o  dela  punctul  unde  se 
vede  desăvârşirea. 

* 

*  * 

In  primii  ani  de  şcoală  deci  învăţământul  religios  să  se 
facă  pornind  dela  practica  religioasă  a  Bisericii,  punând  preţ 
pe  sentiment  şi  de  exemplu  se  va  lua  intreaga  materie  de  religie, 
deia  Biblie  până  ia  Catehism.  In  stadiul  mijlociu  gândul  prin¬ 
cipal  e  tot  deşteptarea  sentimentului,  însă  nu  atât  bazându-te  pe 
exemplul  din  jur  (pe  practica  publică),  cât  pe  dorinţa  ele¬ 
vului  de  a  fi  ceva  şl  de  a  aduna  cunoştinţe  sistematice.  Materia 
va  fi  istoria  biblică,  dar  cronologic  şi  sistematic.  Modelul  de 
imitat  acum  sunt  numai  profesorii  săi,  pentruca  în  stadiul 

al  treilea  să  dueleze  cu  ei.  Cel  mai  tare  şi. a  asigurat  biruinţa 

pe  totdeauna,  deşi  poate  nu  se  mai  întâlnesc  niciodată.  Deci  vei 
preda  materia,  care  se  cuvine  celor  «luminaţi». 

B. 

Dar  pe  elev  nu  !  educi  numai  pentru  el  şi  nici  după 
eventualele  tale  capricii  de  profesor,  ci-l  creşti  pentru  Biserica 
ortodoxă,  şi  prin  ea  pentru  Hristos.  Scopul  predării  religiei 

ortodoxe  în  şcoală  nu  poate  fi  altul  decât  cel  al  Bisericii.  Şi 

atunci  trebue  să  ne  lămurim  această  întrebare  de  natură  social- 
reiigioasă. 

Planul  de  învăţământ  şi  educaţia  religioasă  al  fiecărei 
biserici  se  resimte  de  scopul  ce  1  urmăreşte  Biserica.  La  noi 
această  nu  s’a  considerat,  şi  am  imitat  pe  protestanţi,  şi  mai 

puţin  pe  catolici,  ori  ceeace  s’a  practicat  mai  des:  nu  s’a  făcut 
nici  una,  nici  alta,  dar  nici  rezultate  n’a  prea  prezentat  învăţă¬ 
mântul  nostru  religios1, 

Principiul  social 3  dela  baza  Bisericii  romano-catoiice  este : 
imperiul  roman  papal ;  individul  se  creşte  pentru  acesta,  el 
singuratic  nu  preţueşte  decât  numai  în  colectivitate  —  Biserica 
reformată  dimpotrivă  nu  consideră  societatea,  ci  numai  pe 
individ ;  societatea  e  o  reuniune  de  indivizi  quasi-liberă. 

Biserica  ortodoxă  stă  pe  baze  absolut  naturale :  în  măsură 
egală  consideră  pe  individ  şi  colectivitatea.  Ambii  sunt  deopo¬ 
trivă  unul  pentru  altul;  ambii  trebue  consideraţi  în  aceeaşi 
vreme.  Individul  trebue  perfecţionat  pentru  a  participa  la  feri¬ 
cirea  de  aici  şi  din  veci  şi  prin  el  a  face  să  participe  le  ea 
comunitatea  întreagă.  In  comunitate  la  rândul  său  să  poată 
face  aceleaşi  pentru  individ.  Scopul  ei  nu  e  altul,  decât  să 
introducă  pe  Domnul  Isus  Cristos  ca  forţă  activă  în  inima  fie¬ 
cărui  creştin  şi  prin  fiecare  în  mijlocul  tuturor  oamenilor. 

Nici  scopul  predării  religiei  în  şcoală  nu  poate  fi  decât: 
desvoltarea  ţi  perfecţionarea  tuturor  forţelor  psihice  ţi  morale 
ale  elevului,  ca  să  poată  deveni  membru  conţtient,  convins,  activ 
ţi  devotat  al  Bisericii  creştine  ortodoxe  intru  producerea  armoniei 
sociale  universale  pe  pământ  ţi  intru  participarea  sa  ţi  prin 
sine  a  tuturor  celor  cu  cari  ajunge  în  contact  nemijlocit  ţi  mij¬ 
locit,  —  la  viaţa  vecilor. 

Pe  scurt  exprim  această:  să  educe  pe  elev  ca  pe  un  ade¬ 
vărat  caracter  creştin  ortodox. 

La  alcătuirea  unui  plan  de  învăţământ  e  necesar  să  se 
ţină  seamă  şi  de  aceasta. 

C. 

Pentru  ajungerea  scopului  său  Biserica  ortodoxă  şi-a  for¬ 
mulat  şi  fixat  principiile  sale,  cari  să  servească  de  norme  de 
viaţă  pentru  toţi  fi:  săi  crezul  său,  şi  a  stabilit  materia  de  predat 
scoasă  din  Sf.  Scriptură  şi  practicată  în  curs  de  opt  veacuri  de 
tradiţie3.  Peste  ea  nu  se  poate  trece  nici  in  şcoală,  nici  în  îm¬ 
prejurările  zise  *schimbate>  din  zilele  noastre. 

1  Nu  e  singurul  motiv;  mai  sunt  şi  altele,  de  altă  natură  şi  mai  grave. 

*  Ca  să  fiu  înţeles  deplin  mă  feresc  intenţionat  de  termini  teologici. 

8  Să  nu  fiu  rău  înţeles:  amintesc,  că  ortodoxia  nu  stă  numai  în 
formele  moştenite,  ci  mai  ales  în  duh. 

Principiile  de  conduită,  de  viaţă  ortodoxă,  sunt  cuprinse 
în  Dogmatica  şi  Morala  creştină  ortodoxă. 

Deci  centrul  ţi  coroana  învăţământului  religios  nu  poate 
ii  decât  dogmatica  şi  morali  ortodoxă;  toate  celelalte  discipline 
stau  numai  în  serviciul  acestor  două. 

De  aici  resultă  altă  cerinţă:  din  Sf  Scriptură  şt  din  Sf. 
Tradiţie  nu  se  va  lua  decât  a  ev  ce  e  necesar  la  întemeierea  şi 
lămurirea  Dogmaticei  şi  Moralei  creştine;  deci  numai  părţi  cu 
principii  pur  universale,  ignoiându  se  părţile  specific  evreeşti 
şi  lăsându-se  pe  seama  altor  discipline  sarcina  de  a  scoate 
nişte  maxime  şi  reguie  de  viaţă  prea  banal  de  comune,  (pe 
cari  de  altfel  i  le  îmbie  şi  viaţa  la  fiecare  pas). 

Testamentul  Vechiu  se  predă  pentru  ducerea  la  Hristos, 
deci  pentru  mântuirii,  nu  pentru  a  Evreilor.  Deci  se  vor  aiege 
numai  aceste  părţi.  Testamentul  Nou  se  propune  pentru  a  arăta 
plinirea  T.  V.  şi  a  cunoaşte  învăţăturile  pentru  mântuire. 

Din  Sf.  Tradiţie  se  va  arăta  plinirea  T.  N.  Firui  roşu  ce 
va  trece  în  toate,  va  fi  purtarea  de  grije  a  lui  Dumnezeu  pentru 
mântuirea  tuturor  oamenilor. 

Acum  urmează  să  ştim,  ce  trebue  să  facem  şi  ce  facem 
pentru  această  mântuire.  Deci  Dogmatica  şi  Morala  şi  practica 
religioasă  a  Bisericii  ortodoxe. 

Aşadar  învăţământul  religios  va  porni  dela  Sf.  Scriptură 
prin  Sf  Tradiţie  la  Dogmatică  şi  Morală,  şl  mmai  în  vederea 
iot,  ca  să-l  putem  încredinţa  pe  elev  Bisericii,  ca  pe  un  ade¬ 
vărat  caracter  creştin  ortodox.  Pr.  GH.  MAIOR, 

catehet  la  şcoala  normală  „Andrei  Şaguna*. 

Pilde . 

Rugăciune  şi  muncă. 

Un  renumit  fabricant  şi  foarte  bun  creştin  se  preumbla 
odată  iu  unul  dintre  bunii  săi  prietini.  Ajungând  în  dreptul 
unei  mănăstiri  ruinate ,  prietinul  zise: 

—  Vezi,  in  mănăstirea  asta  oamenii  s’au  înihhat  mult, 
dar  a  muncit  puţin;  de  aceea  mănăstirea  a  ajuns  ruine. 

Fabricantul  replică  îndată : 

—  tn  fabricile  noastre  oimenlt  munces:  mult  şi  se  închini 
puţin ;  deaceea  ele  încă  se  vor  prăbuşi. 


1  Şi  cele  cu  exemple  de  imoralitate. 

Un  drum  de  reculegere. 

(Urmare). 

Sucevtţa,  este  un  vechiu  asăzământ  religios  şi  de  mândrie 
naţională,  din  vremea  falnicei  măriri  Moldovene 1,  Aşezată  într’o 
gură  de  vale,  ce  se  deschide  tot  mai  larg  spre  Rădăuţi,  şi  în- 
cunjurată  de  ziduri  de  apărare,  grele  şi  înalte,  pare  un  cuib  de 
vulturi,  strâmtorat  din  trei  părţi  de  dealuri  înalte,  ce  cad  pieziş. 
De  sus  are  o  privelişte  admirabilă. 

De  jos  privită,  cu  cele  două  rânduri  de  porţi,  prinse  în 
ziduri  groase,  răzimate  de  contraforturi,  pare  o  cetate  inexpug¬ 
nabilă,  măsurându-i-se  îniăriturde,  după  mijloacele  de  luptă  ale 
vremilor  îndepărtate:  adăpost  şi  ocrotire  în  vremuri  de  bejenie 
şi  cucernic  altar  de  închinare  evlavioasă  în  vremuri  liniştite. 

Din  pajiştea  verde,  ce  acopere  ca  un  covor,  curtea  largă, 
se  înalţă  măreţ  biserica  Mănăstirei,  zugrăvită  pe  de-a  ’ntregul 
şi  pe  dinafară,  cu  minunate  scene  biblice.  Vederea  ei  ne  ţin- 
tueşte  locului.  Ochii  noştri  văd,  ce  n’au  mai  întâlnit,  şi  sufletul 
nostru  se  pătrunde  de  un  fior  sfânt. 

Abia  avurăm  parte  de  câteva  clipe  de  contemplare,  căci 
pe  treptele  de  jos  ale  locuinţei  igumenului  apăru,  fiinţa  zimbi- 
toare  de  bunătate  întrupată  a  I.  P.  C.  Sale  Părintelui  arhiman¬ 
drit  Dr,  Orliîie  Pjptscu.  Cu  un  gest  delicat  de  gazdă  ospita- 
talieră  ne  face  semn  de  apropiere.  Apăru  încutijurat  de  fica 
1.  P.  C.  Sale  şi  de  un  bobocel  de  nepoţică,  sfioasă,  ca  o  flo¬ 
ricică,  în  primăvară  timpurie. 

Călăuza  noastră  în  drumul  din  Bucovina,  păr,  profesor 
Imbroane  dela  Timişoara,  era  cunoscut  aici.  Mai  fusese  cu  un 
an  înainte,  în  escursie  cu  elevele  mai  răsărite  ale  liceului  de 
fete,  unde  propune  religiunea,  şi  unde  a  izbutit  să  organiseze 
un  «cerc  religios»  între  eleve.  Dar  repede  ne-am  familiarizat 
şi  noi,  ceialalţi,  în  atmosfera  prietenească  a  casei. 

Nu  era  să  perdem  prilejui.  După  o  scurtă  odihnă,  am 
luat  urcuşul  pe  coasta  dealuiui  djn  spatele  Suceviţei,  ca  să 
prindem  priveliştea  apusului  de  soare  ce  scălda  albul  Mănă¬ 
stirei  în  ultimele  lui  raze  de  adio.  Amurgul  sării  cobora  şi  el, 
până  ce  să  ne  întoarcem  la  masa  familiară  a  bunului  nostru 
Părinte  Arhimandrit. 


1  Pentru  istoria  şi  descrierea  ei  vezi:  Dan:  Mănăstirea  Suceviţa. 

A  doua  zi,  Duminecă,  am  slujit  sfânta  liturghie,  cu  alţi 
doi  părinţi  ieromonahi  şi  părintele  arhimandrit,  fostul  predicator 
al  catedralei  mitropoliei  Bucovinene,  a  cuvântat,  luminos  şi  în 
grai  dulce  creştinilor,  cari  veniseră  să-şi  ia  hrană  duhovnicească, 
să-şi  întărească  sufletul  pentru  greul  muncii  şi  al  traiului  pe  o 
altă  săptămână.  Slujirea  mea,  pentru  întâiaşdată  într’o  biserică 
mănăstirească,  a  fost  prilej  de  emotivitate  religioasă,  cum  n’am 
simţit-o  niciodată  şi  nu  voiu  uita  Dumineca  aceasta,  petrecută 
în  cuprinsul  Mănăstirei  Suceviţa,  al  cărei  suflet  din  trecut,  îl 
susţine  viu,  cu  bunătatea  sa  nesilită  şi  nefăţărită,  cu  delicateţia 
şi  seninătatea  fiinţei  sale,  Părintele  arhimandrit  Ortisie. 

Luni  de  dimineaţă,  ne-am  încărcat  bagajele  pe  un  căluşel 
voinic  şi  am  apucat  suişul  dealului  de  trecere  spre  Putna,  în¬ 
soţiţi  o  bucată  de  I.  P.  C.  Sa  şi  simpaticele  sale  odrasle.  Ur¬ 
cuşul  a  fost  greu,  pe  cărare  piezişă  şi  neumblată,  printre  ier¬ 
buri  mari  şi  trunchi  răsturnaţi,  pe  care  îi  mâncă  putreziciunea, 
că  oamenii  nu  mai  ajung  să-i  strângă,  dar  sălbătăcia  lui  a  fost 
cel  mai  frumos  drum,  din  umbletul  nostru  prin  «ţara  fagilor» 
şi  a  bradului.  Pe  culme  un  scurt  popas  de  răsuflare  uşoară, 
ca  să  apucăm  la  vale.  O  cale  tot  aşa  de  puţin  umblată,  până 
am  scoborât  ia  linia  de  exploatare  a  lemnului,  ce-şi  varsă  bo¬ 
găţia  şi  puterea  spre  fabricete  din  Putna, 

Ajunşi  în  valea  lărgită,  cu  şopot  de  apă  curată  ce  se  scurge 
repede,  de  departe  ue  izbeşte  şuierul  sgomotos  al  fabricelor. 
Nu  aveam  impresia  că  ne  apropiem  de  o  altă  Mănăstire  Şi 
nici  nu  se  zărea  nicăiri.  Am  dat  cu  ochii  de  aşezări  industriale, 
de  oameni  şi  forfot  negustoresc  şi  abia  la  o  cotitură,  zărirăm 
în  fuud  spre  stânga  roşul  ţiglei  de  pe  coperişul  aşezării  mănă¬ 
stireşti. 

Petrecuţi  de  zgomotul  maşinilor,  ce  contrastau  in  chip  iz¬ 
bitor  cu  atmosfera  de  linişte  şi  pace  a  Împrejurimilor  unei 
Mănăstiri,  cotind  pe  uliţi,  cu  dughene  printre  case  strâmtorate, 
ne  găsim  deodată  pe  o  alei e  dreaptă,  In  faţă  cu  poarta  de  in¬ 
trare.  Nu  ne  mai  stau  in  faţă  zidurile  grele,  şi  dacă  sunt,  le 
acopere  verdeaţa  pomilor  şi  a  arborilor,  care  face  impresia  unui 
parc  făurit. 

Trecem  pe  iângă  biserica  reconstruită,  aşa  fel  că  şi-a  pierdut 
măreţia  tradiţională  şi  n’are  nici  înfăţişarea  unei  clădiri  de  bi¬ 
serică  modernă,  şi  urcăm  scara  largă  a  casei.  Coridorul  zugrăvit 
nesimpatic  deşteaptă  gândul  unui  hotel  mai  vechiu.  Covârşiţi  de 

osteneală,  suntem  conduşi  de  părintele  arhimandrit,  stareţul  Mă- 
năstirei,  într’o  cameră  de  oaspeţi  largă  şi  oboseala  drumului  re¬ 
pede  pune  stăpânire  peste  simţurile  noastre. 

După  un  ceas  de  odihnă,  scoborâm  în  templul,  care  ocro¬ 
teşte  cele  mai  scumpe  şi  mai  sfinte  comori  ale  trecutului  nostru 
religios  şi  naţional,  din  întreg  cuprinsul  tării. 

Sufletul  nostru  a  încercat  emoţii  nebănuite  în  fata  mor¬ 
mântului  arhistrategului  creştinismului  nostru  ortodox  şi  româ¬ 
nesc,  care  a  fost  Măritul  Ştefan  Voevod  al  Moldovei.  Ni  se 
părea  uneori,  că  lămuririle  istorice  ale  părintelui  arhimandrit, 
date  cu  bunăvoinţă,  şi  chiar  resuflarea  celor  din  jur  turbură  me¬ 
ditaţia  pioasă,  pe  care  sufletul  o  cerea  liniştită  şi  tăcută,  ca  peatra 
rece,  ce  i  acopere  rămăşiţele  pământeşti,  şi  care  vorbeşte  totuşi 
atât  de  respicat  şi  mândru  despre  un  trecut  de  glorie  neperi- 
toare  şi  despre  o  personalitate  măreaţă,  care  a  strâns  în  sine 
energia  şi  credinţa  unui  neam  întreg,  ca  să  le  pună  stăvilar 
puhoiului  de  neamuri,  ce  ne  râvneau  moştenirea,  risipindu-le 
cu  fulgerarea  braţului  său,  şi  băgându-le  în  groază  cu  privirea 
lui  de  vultur  întărâtat,  pentruca  apoi  întors  dela  hotarele  cură¬ 
ţite  de  duşmani,  blând  şi  cucernic  să- şi  afierosească  râvna  in 
înălţarea  de  lăcaşuri  sfinte,  spre  Închinare  smerită,  în  semn  de 
mulţămită  către  Domnul. 

Cucernici  şi  sfioşi  am  privit  moaştele  sfinte,  odoarele  şi 
scumpeturile  ce  mai  rămăseseră  acasă,  dupăce  cele  multe  au 
fost  trimise  şi  de  aici  ca  şi  dela  Dragomirna  şi  Suceviţa,  Ia 
marea  expoziţie  dela  Paris. 

Atâtea  câte  mai  erau,  ne  vorbeau  cu  grai  inspirat  despre 
evlavia  trecutului,  despre  sentimentul  religios  adânc  al  domnilor 
şi  boierilor,  cari  aveau  altă  viaţă  şi  altă  concepţie  despre  lu¬ 
cruri  şi  vrednicia  omenească,  decât  urmaşii  lor  din  zile  noastre, 
şi  decât  boierii  răşuiţi  de  vremile  noue. 

Grăbiţi  să  prindem  trenul  de  după  masă,  care  avea  să  ne 
ducă  la  Cernăuţi,  la  congresul  «Asociaţiei  generale  a  clerului», 
ne-atn  luat  rămas  bun  dela  I.  P.  C.  Sa  Părintele  Igumen,  mul- 
ţumindu-i  pentru  primire  şi  bunăvoinţa  cu  care  ne-a  pus  la 
îndemână  căruţa,  care  ne  transpoartă  la  gară. 

Seara  am  sosit  în  Cernăuţi,  cu  aspectul  său  de  oraş  mare. 
Preoţi  mulţi,  din  toate  părţile,  veneau  la  sfat,  Comitetul  de  cvar- 
tiruire  în  alergare,  cu  grija  de  a  ocroti  pe  toţi.  Mai  ales  pă¬ 
rintele  Creţu,  dela  Bucureşti,  secretarul  Asociaţiei,  îşi  făcea  da- 

toria  cu  vârf  şi  îndesat,  ajutai  cu  bunătate  de  părinţii  preoţi  şi 
profesori  localnici. 

Am  fost  găzduiţi  la  internatul  facultăţii  de  teologie,  în  pa¬ 
latul  mitropolitan,  care  e  o  operă  de  arhitectură,  prin  şalele  sale 
de  marmoră,  tot  atât  ca  şi  prin  comoara  de  artă  din  capelele  sale. 

Congresul  preoţesc  s’a  deosebit  de  alte  congrese  prin  as¬ 
pectul,  pe  care  i  la  dat  numărul  mare  de  preotese,  venite  să 
asiste  alături  de  soţii  lor.  Şi  e  un  bine  aceasta,  ca  soţiile  preo¬ 
ţilor  să  ia  cunoştinţă  de  problemele  ce  agită  pe  soţii  lor,  să 
se  orienteze  asupra  preocupărilor  misiunii  preoţeşti,  pe  care 
sunt  chemate  să  o  sprijinească  cu  concursul  şi  cu  colaborarea 
lor,  mai  ales  in  opera  de  caritate  creştinească. 

Problema  care  a  dat  nota  caracteristică  discuţiilor  a  fost 
presa  bisericească.  N’a  fost  îmbrăţişată  în  întreg  com¬ 
plexul  ei.  De  aslădată  s’a  desbătutcu  vioiciune  numai  chestiunea 
înfiinţării  unui  ziar  cotidian,  redactat  în  spirit  creştinesc,  şi  cu 
caracter  de  propagandă  religioasă  pentru  pătura  intelectuală.  Din 
însufleţirea  preoţîmii  prezente  a  rezultat  o  frumoasă  sumă  de 
iniţiare  a  fondului  necesar  editării.  Rămâne  ca  să  fie  complec¬ 
tată  prin  contribuţia  tuturor  preoţilor  şi  sporit  prin  da¬ 
rurile  celor  ce  poartă  în  suflet  dorul  de  refacere  morală  şi  de 
reînviere  religioasă  în  păturile  largi  ale  intelectualilor  noştri),  pe 
cari  ideile  şi  curentele  moderne  aşa  de  mult  i-au  îndepărtat 
dela  tradiţionala  mentalitate  românească  şi  religioasă. 

Comitetul  central  al  Asociaţiei  îşi  va  face  o  mândrie  şi 
un  merit,  apropiind  de  realizare  editarea  ziarului.  Dar  râvnei 
celor  câtorva,  trebue  să  se  adaugă  solidarizarea  întreg  corpului 
preoţesc,  renunţând  la  anumite  ambiţii  şi  mai  ales  la  îndelet¬ 
nicirile  politice  de  până  acum,  ca  să  salvăm  caracterul  ziarului, 
inălţându-1  mai  presus  de  veleităţile  politicei  de  partid,  pentru 
a  putea  privi  obiectiv  şi  cu  seninătate  prin  prizma  creştinismului 
activ,  toate  frământările  de  viaţă  publică,  şi  spre  a  putea  în¬ 
druma  toate  iniţiativele  şi  manifestările  de  viaţă  socială,  politică, 
economică  etc.  în  duhul  lui  Hristos  şi  după  principiile  Evan¬ 
gheliei  Sale  sfinte. 

Ziarul  e  cel  mai  puternic  mijloc  de  propagandă,  dacă  e 
redactat  la  înălţimea  cerinţelor  vremii  şi  dacă  e  sprijinit  în  pri¬ 
mul  rând  de  toţi  preoţii.  Acestea  sunt  două  condiţii  fără  cari 
nu  poate  porni  cu  sorţi  de  izbândă.  Şi  nu  vom  pripi  lucrul, 
până  nu  e  suficient  pregătit,  ca  să  nu  se  poticnească. 


REVISTA  TEOLOGICĂ 


391 


După  congres,  am  părăsit  Cernăuţii,  oraş  îngrijit,  cu  ve¬ 
chie  cultură  şi  cu  frumoase  perspective  de  viitor,  cu  convin¬ 
gerea,  că  dacă  azi  pare  niţel  scăzută  aureola  de  citadelă  a 
culturii  teologice,  pe  care  i-o  discută  Bucureştii,  prin  generaţia 
ce  creşte  şi  prin  bogatele  mijloace  materiale  de  care  dispune 
Biserica  Bucovineană,  în  vreme  apropiată  îşi  va  relua  avântul, 
păstrându-şi  luminoasa  tradiţie  din  trecut. 

Am  apucat  drumul  spre  Vatra  Dornei,  cu  gândul  de-a  sco- 
bort  cu  plutele  pe  Bistriţa,  la  Neamţu,  spre  a  ne  bucura  de 
frumuseţile  naturei,  necunoscute,  de  pe  această  vale  şi  a  ne 
spori  bogăţia  sufletului,  vizitând  Mănăstirea  Neamţului  şi  cele 
din  apropiere.  Dar  Domnul  a  voit  altfel.  Râul  umflat,  şi  ploaia 
măruntă,  ce  cădea  rece  ne  a  schimbat  pianul.  Ne-am  îndreptat 
spre  Bistriţa  peste  minunaţii  munţi  ai  Bârgăului,  cu  regretul 
că  vremea  posomorâtă  nu  îngăduia  desvălirea  priveliştelor  in 
toată  frumuseţa  lor. 

Din  Bistriţa  am  piecat  cu  autobusul  la  Reghin,  unde  se 
ţinea  adunarea  generală  anuală  a  «Astrei».  Se  anunţa  intere¬ 
santă.  Era  doar  Ia  ordinea  zilei  alegerea  din  nou  a  preşedin¬ 
telui  şi  a  comitetului  pe  un  nou  period  de  5  ani  şi  părintele 
protopop  Antal  pregătise  de  muhă  vreme  un  conduct  etno¬ 
grafic,  ce  avea  să  facă  dovadă  de  vrednicia  locuitorilor  ţinutului. 

A  şi  fost  interesantă  adunarea,  prin  operaţiile  tăinuite,  ce 
s’au  încercat,  din  norocire  fără  succes.  Oameni,  cari  se  cred 
arbitrii  ai  vieţii  publice  în  Ardeal,  fără  să  fie  decât  modeşti 
gregari  ambiţioşi  şi  fără  scupul,  urmăreau  înlăturarea  diui  Ooldiş 
pentru  a  aşeza  unul  «de  al  ior»  şi  în  fruntea  «Asocia¬ 
ţiei».  Şi  au  venit  pregătiţi,  în  rânduri  dese,  cu  marşrută  după 
tipicut  unit,  dar  bunul  simţ  al  altora  le-a  pus  zăgaz  la  vreme 
şi  dl  Ooldiş  a  rămas  călăuzitorul  vieţii  culturale  in  Ardeal, 

Cu  alegerea  comitetului,  au  izbutit  totuşi.  Ortodoxii,  cari 
mai  puteau  avea  un  cuvânt,  au  fost  toţi  aproape  înlăturaţi,  in- 
locuindu-se  cu  oameni  mai  aşa.  Şi  referentul  comisiei  de  can- 
didare,  a  cărui  atitudine  neînţeleasă  în  viaţa  publică,  trezeşte 
tot  mai  multă  bănuială,  a  vrut  şi  după  adunare  să  mai  intro¬ 
ducă  pe  unu!  titrat  in  diplomaţia  de  învârteli  mărunte,  după 
acelaş  sistem  unit.  Noroc,  că  tocmai  numărul  sporit  al  mem¬ 
brilor  din  comitet  la  40  ori  50,  dă  mai  multă  libertate  de  ac¬ 
ţiune  preşedintelui,  care  va  şti  să  ţină  !a  locul  lor,  pe  toţi  câţi 
au  năvălit  acolo,  fără  temeiu  justificativ.  —  Şi  «Asociaţia»  îşi 
va  urma  drumul  ei  luminos,  continuând  tradiţia  trecutului. 

Dela  Reghin  tovărăşia  de  escursiune  s'a  desfăcut  in  părţi 
şi  mai  reduse,  de  cum  rămaseră  la  Bistriţa,  de  unde  ne  părăsiseră 
trei.  Ne-am  oprit  la  Târgul-Murâş,  oraşul  de  spaimă  pentru 
sufletul  românesc  ardelean.  Am  găsit  aici  un  oraş  modern,  cu 
un  palat  cultural  de  invidiat,  al  cărui  rost  mi  se  pare  nu-1  ştim 
preţui,  că  altfel  statul  n’ar  fi  aşa  de  zgârcit  in  ce  priveşte  înze¬ 
strarea  Iui  cu  cărţi  de  literatură  şi  piese  de  artă  românească, 
care  să  contrabalanseze  moştenirea  străină  din  trecut. 

în  popasul  nostru  din  Cluj,  am  văzut  pe  P.  S,  Sa  părin¬ 
tele  Episcop  Ivan,  recules  după  o  boală  grea,  şi  preocupat  de 
aceeaş  problemă  a  Înzestrării  eparhiei  Sate  cu  bunuri  nouă  şi 
cu  instituţii  bisericeşti,  cari  să  dea  Biserîcei  reazămul  de  afir¬ 
mare  în  oraşul  de  străini,  ce  se  cucereşte  greu.  Marea  cate¬ 
drală  îşi  imbracă  încet  dar  continuu  haina  pe  dinafară,  şi  Pă¬ 
rintele  Episcop  nădăjdueşte  să  o  vadă  până  în  toamnă  sub 
acoperiş. 

La  Oradea-mare ,  P.  Sf.  Sa  Părintele  Episcop  Ciorogariu 
îşi  măsoară  senin  şi  vesel  isprăvile  frumoase  dintr’o  nouă  eparhie, 
pe  care  a  izbutit  să  o  înzestreze  cu  cel  mai  frumos  palat  epis¬ 
copal,  cu  moşii  bogate,  dobândite  cu  mare  iscusinţă  din  reforma 
agrară  şi  acum  se  mângâie,  că  pe  toamnă  deschide  facultatea 
teologică,  într’un  splendid  pavilion,  dobândit  tot  dela  stat.  Ur¬ 
măreşte  sporirea  numărului  profesorilor  şi  al  funcţionarilor  din 
administraţia  centrată  cu  nouă  puteri,  pe  ales,  căci  are  darul,  ca 
nimeni  altul,  de  a  atrage  şi  a  lega  sufleteşte  pe  oricine  se 
apropie  de  P.  Sf.  Sa  şi  îi  ştie  purta  apoi  şi  de  grije. 

Era  firesc,  dela  Oradea,  să  văd  şi  pe  P.  Sfântul  Grigorie 
al  Aradului,  ajuns  tânăr  în  slujbă  înaltă  de  cârmuitor  al  sufle¬ 
telor  unei  eparhii.  M'am  bucurat  din  tot  sufletul  văzându-l  în¬ 
crezător  în  faţa  greutăţilor  moştenite,  cu  râvnă  şi  ambiţie  no¬ 
bilă  la  lucru.  Terminase  tocmai  o  broşurică  de  propagandă  în 
potriva  sectarilor,  pentru  a  porni  «B.blioteca  creştinului  ortodox», 
ajutat  de  părintele  asesor  Ciuhandu  şi  de  ceilalţi  purtători  de 
condei.  Avea  gânduri  frumoase  de  înălţare  a  vieţii  mănăstireşti 
la  singura  Mănăstire  din  întreaga  mitropolie  ardeleană  Hodoş- 
Bodrogul.  Şi  se  gândea  la  spicuirea  oamenilor,  cari  să-l  ajute 
în  realizarea  atâtor  probleme,  pe  care  le  îmbrăţişează  grija  sa 
de  păstor  râvnitor  de  îndreptare  şi  înălţare  duhovnicească. 

Dela  Arad  m’am  repezit  şi  până  la  Timişoara,  să  văd 
acasă  pe  prietenul  Imbroane,  tovarăşul  din  Bucovina  şi  profe- 

sorul,  care  prin  devotamentul  său  cătră  şcoală,  a  izbutit  să  în¬ 
făptuiască  atâtea  lucruri  frumoase,  în  spirit  religios,  încât  dă 
pildă  de  urmat. 

La  întoarcere,  încheind  un  drum  de  reculegere,  început  la 
Mănăstiri,  nu  puteam  uita  de  singura  noastră  Mănăstire  Hodoş - 
Bodrog.  Are  o  minunată  aşezare,  acum  în  câmp  deschis,  în 
unghiul  format  de  cursul  de  acum  al  Murăşului  cu  vechea  lui 
alvie,  ce  se  vede  încă  pe  lângă  Mănăstire  la  răsărit  miază¬ 
noapte.  Albul  Mănăstirei,  al  clădirilor  şi  împrejurimii  e  străjuit 
de  grădini  cu  pomi  mulţi  cu  flori  bogate,  a  căror  dulceaţă  o 
strâng  albine  dintr’o  stupină  sistematic  orânduită.  La  un  pas 
vie  cu  struguri  ispititori  şi  dincolo  curgerea  lină  apa  Mură¬ 
şului  printre  lanuri  bogate.  Un  picior  de  rai  e  acest  aşezământ 
cu  o  gospodărie  frumoasă  şi  cu  venite  apreciabile  şi  azi,  după 
expropierea  care  i-a  luat  partea  cea  mai  mare  de  pământ 
poate  şi  din  negrijr  oamenilor. 

Cadrele  gospodăreşti  aşteaptă  un  suflet,  ca  să  înfiripeze 
o  licărire  de  viaţă  religioasă.  Apoi  să  crească  aprinsă  de  vă¬ 
paia  credinţei  în  duh  ortodox,  şi  lumina  ei  să  alunge  intune* 
recul  din  multe  suflete,  căldura  ei  să  cureţe  răutatea  din  inimi 
şi  să  ajute  întoarcerea  sufletelor  ademenite  de  sectari  primejdioşi. 

Cu  bogată  comoară  sufletească  şi  mulţumit  de  drumul 
ostenitor,  dar  aşa  de  plăcut,  m’am  întors  fa  Sibiu,  cu  hotărârea 
mai  tare  ca  înainte,  de  a  întreprinde  cu  ajutorul  iui  Dumne¬ 
zeu,  pelerinajul  Ia  locurile  sfinte,  sub  cârmuirea  în¬ 
ţeleaptă  a  I.  P.  Sfinţitului  nostru  mitropolit  Nlcolae. 

P.  Moruşca. 


Păzea! 

—  Câteva  glosat;  Ia  „marele  sncces"  al  micei  Rome.  — 

In  zilele  din  urmă  ale  lunei  trecute  ziarele  au  adus  ştirea 
senzaţională  a  unui  «mare  succes»  pe  care  l-ar  fi  avut  biserica 
română  unită,  la  Roma.  Coloane  întregi  au  fost  consacrate 
actului  «de  o  deosebită  semnificaţie»,  care  dovedea  atenţiunea 
superlativă  a  Vaticanului  «faţă  de  noi». 

Ce  s’a  întâmplat?  In  Catedrala  San-Pietro  din  Roma,  s’a 
celebrat  o  liturghie  pontificală  «de  rit  bizantin»,  «în  faţa  şi  pre¬ 
zenţa»  Sanctităţii  Sale  Papa  Piu  XI.  «Pontificantele»  acestei  litur- 

ghii  a  fost  tnsuşi  1.  P.  S.  Mitropolit  al  Blajului,  asistat  de  epis¬ 
copul  dela  Lugoj  şi  de  alţi  episcopi  catolici  din  orient.  Adevărat 
că  în  San-PietrO  s’a  mai  săvârşit  o  astfel  de  liturghie,  cu  ocazia 
celui  de  al  cincisprezedtea  centenar  al  morţii  Sf.  loan  Gură 
de  Aur.  Dar  atunci  Papa  a  fost  doar  un  spectator,  acum  însă 
el  a  fost  deosebit  de  activ,  întrucât  a  dat  tnsuşi  binecuvântările 
şi  încă  «după  ritul  bizantin,  şi  în  limba  grecească»! 

Cu  alte  cuvinte:  ce  mi  i  Hrisostom  şi  ce  mi-i  Blajul! 
Sfântul  părinte  a  fost  atunci  doar  un  spectator  —  acum  e  activ. 
Prin  urmare:  Păzea! 

«Mica  Romă»  a  ţinut  să  sărbătorească  Niceea  —  In  San 
Pietro.  Prea  era  mic  Biajul  —  chiar  fiind  capitală  de  judeţ. 
Aici  e  greu  s'aduni  miile  de  credincioşi  cari  nu  cunosc  decât 
o  lege  românească:  fără  papă,  fără  purgator,  fără  ostie  şi  fără 
«filioque».  Iar  pentru  a  putea  face  cuvenita  reclamă  recentului 
acces  de  «dragoste»  de  care  a  fost  cuprins  subit  Vaticanul  faţă 
de  Români,  era  lipsă  de  San-Pietro,  de  Papa  dus  pe  «sedia  ge- 
statoria»,  de  cardinali,  de  40  000  de  catolici  veritabili  —  (pre- 
zenţa  episcopului  melchit  din  Sidonul  Siriei  nefiind  absolut 
indispensabilă...),  de  reflector  militar,  de  trâmbiţe  de  argint, 
de  exciamaţiuni  etc.  etc. .. 

Toate  s’au  făcut  intocmai,  că  Roma  toate  le  poate...  Ca¬ 
drul  a  fost  deadreptul  monumental.  Lumea  o  ştie,  căci  timp 
de  o  săptămână  Radio-u!  n’a  zbârnăit  altceva. 

Prin  urmare:  Păzeai 

Inc’odată:  San  Pietro,  altar  special,  Papă,  cardinali,  epis¬ 
copi  me'chiţi,  «sedia  gestatoria»,  gardă,  reflectoare  militare, 
trâmbiţe  de  argint,  «exciamaţiuni»...»  (Radiofonia  a  lipsit  1)  Ziceţl-I 
cum  vreţi;  noi  ne  gândim  la  numele  ce  i  s’a  dat  spectacolului 
dela  1870.  Reflectorul  era  în  plină  activitate  şi  atunci. 

Şi  după  toate  acestea,  prostia  unui  redactor  al  «Unirii» 
constată  sentenţios:  «Biserica  ortodoxă  a  dat  ritului  o  impor¬ 
tanţă  exagerată  (fireşte,  aici  urmează  o  serie  întreagă  de  insulte 
după  tipicul  târnăvean)  câtă  vreme  după  concepţia  catolică 
«ritul  este  o  floare»  (la  ureche?)  «ori  un  par  (sic!)  în  via  Dom¬ 
nului»...  Iată  părerile  fraţilor  noştrii  Blâjeni  despre  ritul  pe 
care-l  practică  şi  d  ior  şi  care  formează  singura  lor  legătură  cu 
poporul. 

înţelegeţi  deci,  de  ce  sf.  Părinte  a  dovedit  o  deosebită 
condescendentă,  îngăduind  să  se  slujiască  liturghia  sf.  loan  Gură 

de  aur  în  Catedrala  San  Pietro,  Liturghie  despre  care  teologul 
catolic  Outberlet 1  zice  următoarele: 

(Liturghia  bisericei  greco-catolice  (aşa  numeşte  el,  ca 
aproape  toţi  scriitorii  apuseni,  biserica  ortodoxă,  In  deosebire 
de  cea  remano-catollcă)  nu  are  trebuinţă  de  recomandaţie  din 
partea  editorului;  se  recomandă  cu  toată  puterea  prin  ea  însăşi. 
Sunt  măreţele  rugăciuni  şi  ceremoniile  pline  de  înţeles,  prin 
cari  vechea  şi  venerabila  biserică  orientală  a  dat  în  chipul  cel 
mai  strălucit  expresie  credinţei  sale  cucernice  şi  adorării  ce-o 
aduce  preasfintelor  mistere.  Cei  mai  mari  şi  mai  sfinţi  dascăli 
ai  bisericei  au  lucrat  la  alcătuirea  lor.  Fundamentul  lor  a  fost 
aşezat  încă  de  către  apostoli,  ba  de  către  Domnul  însuşi.  Ru¬ 
găciunile  sunt  atât  de  simţite,  atât  de  puternice  şi  pătrunză¬ 
toare,  atât  de  avântate,  încât  trebue  să  facă  cea  mai  vie  im¬ 
presie  asupra  oricărei  inimi  de  creştin.  Nici  nu  pot  să  existe 
mai  frumoase  rugăciuni  ale  împărtăşaniei  şi  liturghiei  că  aceste 
revărsări  ale  celei  mai  adânc  simţite  evlavii». 

«Aici  avem  într’adevăr  poezie  în  cel  mai  bun  înţeles  al 
cuvântului,  poezie  sfântă,  divină  de  cea  mai  înaltă  creaţiune». 

Iar  profesorul  german,  protestant,  Friedrich  Heiler,  io<tt 
catolic ;  spune3:  «Nici  o  biserică  creştină  nu  se  poate  mândri 
cu  aşa  de  preţioase  comori  liturgice,  ca  Biserica  răsăriteană. 
Simţul  liturgic  ai  credincioşilor  in  nici  o  biserică  creştină  nu 
este  aşa  de  puternic,  ca  în  Biserica  anatolică»  (pag.  11),  «In 
ceeace  priveşte  partea  arhitectonică  a  slujbei  Dumnezeeşti,  ca 
şi  în  ceeace  priveşte  fondul  şi  forma  rugăciunilor  liturgice, 
slujba  Dumnezeiască  a  Bisericei  răsăritene  stă  mat  aproape  de 
cea  a  Bisericii  creştine  primare»,  (pag.  27), 

«In  liturgia  sa  Biserica  răsăriteană  are  cu  adevărat  vistieria 
Evangheliei...»  (pag,  33). 

Nu-i  aşa,  că  faţă  de  această  realitate  condescendenţa  papei 
miroasă  a  trufie? 

Dar,  va  zice  cineva,  slujba  dela  Roma  s’a  făcut  in  româ¬ 
neşte:  este  deci  o  fenomenală  etc.  etc.  izbândă  a  limbii  române 
în  Biserica  romană  (şi  n’ar  fi  exclus  ca  azi-mâne  să  slujască 
româneşte  până  şi  episcopul  Glattfelder ...)  Nu  vă  entuziasmaţi: 
Rolul  important  al  limbii  noastre  s’a  redus  doar  ia  câteva 

1  Gutberlet:  Die  Messfeier  der  gr.  cath.  Kirche  Regensburg,  1920. 

*  «Katholischer  und  Evangelischer  Gottesdienst»  von  Fr.  Heiler.  II 
Auf!.  Muncben  1925. 

«exclamaţiuni»  şi  la  otpustul  rostit  «cu  multă  putere»  din  partea 
«pontificantelui».  Limba  liturgică  «principală»  a  fost  «neapărat» 
cea  grecească  (dupâcum  vedeţi  se  «bizantinizează»  şi  apusenii ; 
numai  dl  A.  Russu  mai  rămâne  reprezentantul  veritabil  al  apu¬ 
sului  luminat!)  O  spune  chiar  «Unirea»  dela  Blaj,  care  în  apo¬ 
teoza  sa  de  două  pagini  vorbeşte  despre  papa,  despre  dl  Rusu, 
despre  episcopul  Melchiţilor  şi  despre  «alba  arătare  transpă- 
mânteană»  a  părintelui  Mitropolit  Dr.  V.  Suciu,  despre  «pere¬ 
grinii  devoţi  (sici)  cari  urmau  să  fie  împărtăşiţi  de  aceleaşi 
înalte  semne  ale  graţiei  pontificii  (sici)»  şi  despre  «concelebranţii 
cari  se  apropiau  de  tronul  papal  pentru  a-i  tace  reverenţa  pre¬ 
scrisă»,  despre  ex-regele  Ferdinand  al  Bulgariei  şi  despre  soţia 
infantelui  Alfons  —  numai  despre  Nicea  şi  despre  Mântuitorul 
nostru  lsus  Hristos  nu  vorbeşte  decât  în  legătură  cu  icoana 
Lui  luminată  de  «reflectorul  militar». 

Noi  înţelegem  obiectivitatea  «Unirii»:  nici  nu  se  făcea  să 
vorbeşti  de  funie  în  casa  spânzuratului. 

Şi  acum,  o  chestiune  mai  gravă,  o  problemă  de  conştiinţă, 
preoţească:  «Sfânta  liturghie  orientală  cuprinde  momente,  ia  te¬ 
melia  cărora  stau  doctrine  cari  fac  păretele  despărţitor  Intre 
ortodoxie  şi  catolicism. 

întâi:  unul  din  elementele  pentru  sfânta  jertfă  ce  se  aduce 
la  liturghia  noastră,  este  pâinea  dospită. 

La  «missa  bizantină»  din  Roma  ce  fel  de  pâine  a  între¬ 
buinţat  I.  P,  Sfinţitul  dela  Blaj:  dospită,  cum  face  acasă  la  eL 
ori  azimă,  cum  prescrie  «dispusăciunea  canonică»  papală? 

A  doaua  oară:  Sfântui  Părinte  care  a  rostit  Crezul  în  gre¬ 
ceşte,  l-a  rostit  cu,  ori  fără  «şi  dela  Fiul»  ? 

Simvolul  credinţei  formulat  în  greceşte  de  cătră  părinţii 
Sinodului  II  ecumenic  nu  are  expresia  «şi  dela  Fiul»,  care  — 
recunosc  şi  catolicii  —  s’a  adaos  mai  târziu.  In  fine  asupra 
momentului  prefacerii  în  cursul  sfintei  liturghii  avem  doctrine 
deosebite.  După  doctrima  catolică  prefacerea  se  întâmpl  la  ro¬ 
stirea  cuvintelor  biblice  «Luaţi  mâncaţi»  şi  «Beţi  dintru  acesta» 
după  doctrina  ortodoxă  prefacerea  se  întâmplă  la  epicleză  prin 
invocarea  Duhului  sfânt  în  cursul  cântării  «Pe  Tine  Te  lăudăm». 

Deci  să  precizăm. 

Dacă  I.  P.  Sfinţitul  dela  Siaj  a  săvârşit,  în  prezenţa  papei 
şi  cu  participarea  lui  activă,  sfânta  liturghie  orientală,  care  are 


momente  şi  acte.  Ia  temelia  cărora  stau  doctrine  declarate  de 
catolici  eterodoxe  —  în  chipul  cum  o  săvârşeşte  în  biserica 
sa:  cu  pâine  dospită,  simvoi  fără  filioque  şi  prefacere  la  epi- 
clesă,  atunci  cum  stăm  cu  dreapta  credinţă  catolică  integrală 
Xnu  semi-catolică  unită)?  Dacă  însă  acea  liturghie  s’a  slujit 
numai  ca  în  «frumseţa  ritului  bizantin»  să  se  delecteze  papa 
adus  la  biserică  pe  sella  gestatoria,  cei  25  cardinali  şi  40,000 
creştini,  cari  au  ascuStat-o,  atunci  la  Roma,  în  15  Noemvrie  în 
biserica  sfântului  Petru  s’a  jucat  o  farsă  după  calapodul 
papal  cunoscut:  vulgus  vuit  decipi,  ergo  decipiatur.  Şi  aici 
vulgul  înşelat  sunt  fraţii  uniţi.  Numai  această  alternativă  e  po¬ 
sibilă,  căci  nu  pot  pricepe,  ca  în  faţa  sfântului  altar  —  ori¬ 
care  ar  fi  el  —  să  se  falsifice  o  liturghie,  fie  ea  chiar  bizan¬ 
tină,  în  felul  ca  să  se  săvârşească  prefacerea  în  alt  loc  decât 
la  epiclesă  şi  cu  azimă.  Erudiţii  teologi  uniţi  cari  au  învăţat 
carte  la  Roma  şi-i  cunosc  practica,  ar  putea  să  ne  lumineze, 
care  a  fost  cazul.  Vom  fi  recunoscători.  Nouă  ni-e  silă  să  ne 
fixăm  asupra  uneia  din  posibilităţi,  căci  ni-e  teamă- că  din  ma¬ 
rele  succes  al  fraţilor  uniţi  va  ieşi  o  mare  ruşine  şi  umilire 
pentru  ei!» 

Teama  «Legii  Româneşti»  deia  Oradea  mare  (din  ei  am 
citat  pasagiul  de  mai  sus)  a  fost  justă:  Papa  a  recitat  simbolul 
miceno-constantinopoiitan  cu  «filioque»,  deci  falsificat,  iar  co¬ 
rul  a  cântat  în  greceşte  acelaş  simbol  fard  «filioque»,  deci 
autentic!  1 

Duplicitatea  iezuită  şi  a  pus  ciucurii 

Restul  liturghiei  se  va  fi  desfăşurat  cu  aceeaş  sinceritate 
Fraţii  noştri  dela  Blaj  ca  şi  patronii  lor  din  Marea  Romă  se 
pot  felicita:  au  rămas  în  nota  tradiţiei. 

Pentru  publicul  zăpăcit  de  asurzitoarea  şi  ieftina  reclamă 
ce  s’a  făcut  în  jurul  «marelui  succes»  al  bisericii  române  unite 
concluzia  e  logică:  Băşicile  de  săpun  se  sparg  la  cea  mai  nvcă 
adiere  de  vânt. 

Cât  despre  fraţii  noştri  blăjeni:  a  se  slăbi  cu  reflectoa- 
rele,  cu  trâmbiţele  de  argint  şi  cu  «păzea»!  şi  a  nu  mai  stărui 
în  ridicol!  -Dinu  Pajură. 


1  Vezi  revista  «Die  christliche  Wet»  Nr.  48 — 19  din  3  Dec.  1925. 

MIŞCAREA  LITERARA. 

Etnografie  religîoasft.  (Religiose  Volkskunde)  de  tostph 
Weigert,  preot  în  Mockersdorf,  Pag.  VIII  şi  124,  Preţul  broş. 
M.  2-20. 

Ori  câtă  dragoste  şi  îndemnuri  bune  am  avea,  de  a  lucra 
ia  ridicarea  morală  şi  culturală  a  poporului,  fără  a-i  cunoaşte 
temeinic  firea  şi  felul  de  vieţuire  proprie,  nu  vom  izbuti  să 
obţinem  rezultate  mai  de  seamă.  Viaţa  poporului  este  călăuzită 
în  primul  rând  de  cugetarea  lui  religioasă  şi  de  ideile  sale  de 
moralitate,  aşa  cum  le  poate  avea.  Fără  a  pătrunde  şi  a  înţelege 
deplin  reiigiositatea  şi  moralitatea  ţăranului,  viaţa  populară 
rămâne  o  taină  pentru  oricare  cercetător. 

Cercetările  de  etnografie  religioasă,  asupra  poporului  ţăran 
german,  pe  cari  ni  le  înfăţişează  autorul  în  lucrarea  sa,  pot 
servi  orientări  luminoase  pentru  etnografii  noştri  şi  îndrumări 
preţoase  pentru  preoţimea  şi  învăţâtorimea  noastră,  in  măriile 
cărora  e  depusă  îngrijirea  vieţii  sufleteşti  şi  cultura  ţărănimii 
noastre. 

Autorul  caută  să  răspundă  la  întrebările :  Care  e  cugetarea 
dominantă  şi  puterea  motrice  a  sufletului  ţărănesc?  De  unde 
îşi  scoate  ţăranul  puterea  religiosilăţii  sale?  Care  e  situaţia  reli¬ 
gioasă  la  ţară;  ideea  despre  Dumnezeu,  raportul  către  Hristos 
Mântuitorul,  ideea  despre  viaţa-  supranaturală,  încrederea  în 
Provedinţă,  suferinţa,  credinţe  deşarte,  practica  religioasă.  Apoi 
analizează  concepţia  morală  a  ţărănimii:  ce  e  s  > cotit  de  virtute 
si  păcat,  cum  se  prezintă  viaţa  sexuală  la  ţară,  viaţa  familiară, 
ce  influenţează  îndeosebi  viaţa  morală  a  ţărănimii? 

De  încheiere,  autorul  arată,  că  la  cunoaşterea  poporului  se 
poate  ajunge  prin  observaţia  şi  experienţa  personală,  prin  cu¬ 
noaşterea  istoriei  ţărănimii,  prin  cunoaşterea  operelor  populare,, 
a  limbei,  a  poeziei  populare  şi  a  poveştilor,  cu  toată  comoara, 
pe  care  o  cuprind. 

* 

Schiţe  de  predici  populare.  (Bauerpredigten  in  Entwurfen) 
de  lostoft  Wtigett,  preot  în  Mockersdorf.  Ediţia  a  doua  şi  a 
treia  augmentată.  Pag.  VIU  şi  166  Preţul  M  4'—. 

întemeiat  pe  rezultatele  studiilor  sale  asupra  vieţii  ţărăneşti, 
preotul  devotat  misiunii  sale  nu  întârzie  să  utilizeze  bogatele 
sale  cunoştinţe  în  propoveduirea  cuvântului  Evangheliei  prin 
predici. 

Schiţele  de  predici  cari  îmbrăţişează  întreg  complexul  de 
viaţă  ţărănească,  privită  prin  prima  religioasă  ar  trebui  în  în¬ 
treg  me  traduse  pentru  folosul  preoţimii  noasire.  Am  dat  şi  noi 
câteva,  după  întâia  ediţie,  dar  multele  îndeletniciri  nu  ne  au 
îngăduit  continuarea. 

* 

In  ajutorul  mamei  şi  al  copilului.  (Im  Dienste  der  Mut- 
ter  und  Kind).  O  invăţălură  pastorală  pentru  moaşe,  doici  şi 
Îngrijitoare  de  sugaci.  De  Dr.  Wilhelm.  Burgtr,  episcop  în  Frei- 
burg,  Herder  1925,  Mag.  40. 

Broşura  este  o  noauă  ediţie  a  celei  apărute  întâi  în  1920, 
sub  titlul:  «Moaşa  catolică  In  slujba  grijei  pentru  suflet»  şi  e 
scrisă  cu  gândul  de  a  ajuta  învierea  vitţii  religioase  în  familie. 
Tratează  despre  moaşă  ca  sfătuitoare  a  mamei,  cum  se  urmeze 
botezul  de  necesitate  şi  cum  să  însoţească  pe  copil  ia  botpzul 
prin  preot.  In  adaus  se  arată  actele  de  virtute  creştină  spre 
cari  trebue  să  se  îndrepte  gândurile  muribundului:  credinţa, 
speranţa,  iubirea,  părerea  de  rău  şi  hotărîrea  de  a  nu  mai  da  greş. 

*  Preot  M. 

Isus  Hristos  reformator  ?  de  Pr.  Consf.  Gălculescu,  R.- 
Vâlcea  Preţul  25  Lei. 

O  broşură  de  58  de  pagini  în  care  însă  sunt  condensate 
sistematic  atâtea  idei,  încât  nu  poţi  admira  în  deajuns  talentul 
de  a  rezuma  al  autorului.  Părintele  Găiculescu  este  unul  din 
cei  mai  distinşi  preoţi  ai  Eparhiei  Râmnicului.  Activitatea  sa 
ca  protoereu,  ca  director  al  Sf.  Episcopii  şi  ca  membru  ai  Soc. 
Renaşterea  ni  e  destul  de  cunoscută  şi-i  face  cinste.  Acum  am 
făcut  cunoştinţă  cu  Sf,  Sa  şi  ca  autor.  Problema  centrală  a  lu- 
crârii  poate  fi  prinsă  în  întrebarea:  cum  poate  pătrunde  mai 
simţit  învăţătura  Sf.  Evanghelii  în  raporturile  vieţii  sociaie  pentru 
a  le  reforma  în  sens  etic?  Soltiţiunea  dată  prin  itgea  filantro¬ 
piei,  prin  legea  moralizării  şi  prin  legea  iertării  —  ne  pune  ca¬ 
tegoric  in  faţa  datoriilor  noastre  creştine,  dela  care ;  din  neno¬ 
rocire  majoritatea  lumii  contimporane  pare  a  fi  din  ce  in  ce 
mai  absenrâ.  Stilul  e  o  rgător  şi  inspirat  citaţiunile  de  autoritate 
sunt  fericit  alese.  Păr.  Gâicuiescu  şt  a  inaugurat  cu  succes  ac¬ 
tivitatea  sa  de  scriitor  religios.  Aşteptăm  cu  nerăbdare  şi  cele 
talte  lucrări  originale  sau  traduceri  pe  care  autorul  ni  le  ve¬ 
steşte  şi  ptntru  care  i  vom  fi  tot  atât  de  recunoscători  ca  şi 
pentru  cea  de  acum. 

* 

/.  W.  Foerster:  Hristos  în  vieaţa  omenească  partea  I, 
în  româneşte  de  Prof.  Nicotae  Colan,  preţul  50  Lei.  Sibiiu.  Edi¬ 
tura  autorului 

Marele  pedagog  creştin  Foerster,  consecvent  vechilor  sale 
convingeri  etice,  este  una  din  cele  dintâi  personalităţii  a  e  ome¬ 
nirii  care  se  akirmă  in  chip  superior  pe  terenul  urgentelor  re- 
paraţiuni  spirituale  ale  naţiunilor  profund  dezechilibrate  sufle¬ 
teşte  de  răsbo  u.  Orientările  pedagogiei  lui  etice  dinainte  de 
formidabila  tragedie,  par  a  nu  fi  găsit  un  ecou  satisfăcător  în 
conştiinţa  lumii. 

Catastrofa  s’a  produs,  iar  apologetul  disciplinii  interoare 
a  fost  nevoit  să  se  expatrieze,  ca  să  scape  de  agresiunile  fm- 
.penitentului  şovinism  prusac.  In  acest  exil  scrie  luminoasa  sa 

lucrare:  Chrlsius  and  das  mensehlhh?  Ltben.  Revizueşte  concep¬ 
ţiile  morale  curente  şi  interpretează  senzul  profund  şi  salvator 
al  Evangheliei  în  legătură  cu  nevoile  sufleteşti  ale  vieţii  indi¬ 
viduale  şi  sociale,  scoţând  în  relief  eternul  valabil  etic  al  creş¬ 
tinismului  şi  documentând  puterea  creatoare  de  ordine  morală 
şi  socială  a  conştiinţii  morale  şi  a  disciplinii  lăuntrice  inspirate 
şi  fructificate  de  învăţătura  lui  Isus  Hristos.  Am  atras  atenţia 
asupra  ei  în  1921  într’o  recenzie  sumară  publicată  în  Revista 
Bis.  Ortodoxe .  Comunitatea  de  idei  şi  aspiraţii  creştineşti  care 
m’a  apropiat  de  multă  vreme  cu  prietinul  şi  colegul  meu  de 
azi,  a  făcut  ca  şi  Dsa  să  rămâie  cucerit  de  lectura  substanţială 
şi  sugestivă  a  operii  lui  Foester.  Astăzi  avem  tâicuirea  ei  in 
româneşte,  pe  care  o  socotim  ca  o  adevărată  binefacere  morală 
şi  culturală  pentru  naţia  noastră.  Profesorul  Colan  s’a  dovedit 
a  fi  nu  numai  un  admirabil  mântuitor  al  condeiului  şi  un  cu¬ 
getător  religios  de  elită,  ci  şi  un  foarte  bun  traducător.  Dsa  a 
isbutit  să  prindă  cugetarea  sistematică  a  lui  Foerster  în  graiul 
nostru  într’o  formă  cu  adevărat  frumoasă.  A  face  un  rezumat, 
al  lucrării  mi  se  pare  de  prisos.  Cartea  vieţii  şi  îndrumarea 
vieţii  traduse  de  di  Pandelea  din  acelaş  autor  şi  care  au  ajuns 
în  scurtă  vreme  la  câteva  ediţii,  dovedesc  că  publicul  nostru 
cititor  nu  e  străin  de  ideologia  îoersteriană  şi  o  urmăreşte  cu 
mult  interes 

Hristos  şi  viaţa  omenească  e  o  lucrare  care  trebue  stu¬ 
diată  cu  răgaz,  pentruca  sufletul  nostru  să-şi  asimileze  nu  numai 
ideile  cuprinse  In  ea,  ci  şi  puterea  spirituală  infinită  care  se 
desprinde  din  ele.  E  o  carte  care  trebue  să  fie  trăită  cu  toată 
intensitatea  unei  pasiuni  de  perfect'une  soirituală. 

Asemenea  lucrări  sunt  menite  să  revoluţioneze  conştiinţa 
omenirii  şi  s’o  renască  pentru  idealurile  constructive  şi  salutare 
ale  vieţii  creştine.  In  criza  de  orientare  morală  a  zilelor  noa¬ 
stre,  cugetarea  religioasă  şi  etică  aşa  cum  este  ea  înfăţişată  in 
în  lucrările  iui  Foerster  şi  mai  ales  in  aceasta,  va  putea  fi  un 
motiv  de  convertire. 

Filozrfia  materialistă  şi  imoralismul  nietzscheean  şi-au  de¬ 
monstrat  tragic  nulitatea  şi  insuccesele  lor  de  neconipetenţă 
întru  îndrumarea  vieţii  omeneşti  spre  echilibrarea  ei  spirituală 
şi  spre  desăvârşirea  ei  activă  adică  spre  personalizar 

Hristos  şi  vieaţa  omenească  nu  e  o  carte  de  specialitate 
strictă.  Cugetătorul  laic,  politic  şi  religios,  preotul,  profesorul, 
magistratul  şi  ofiţerul  cu  alte  cuvinte  toţi  educatorii  sociali  vor 
putea  găsi  în  ea  o  clanFo-re  definitivă  a  misiunii  lor  şi  o  in 
dicaţie  de  metodă  verificată  prin  experienţă  pentru  împlinirea 
ei  integrală.  Dar  traducătorul  nu  ne  a  dat  numai  o  carte  bună 
într’o  traducere  bună  cr  şi  o  carte  apărută  în  ireproşabile  con¬ 
diţii  tehnice  —  care  uşurează  mult  lectura. 

Noi  cei  ce  ne  străduim  «să  ne  sfinţim  pe  noi  înşine»  ca 
să  putem  sfinţi  pe  cei  ce  sunt  încredinţaţi  creşterii  noastre, 

suntem  adânc  recunoscători  neobositului  profesor  Colan  pentru 
lucrarea  cu  care  ne  a  dăruit  şi  care  ne  va  înlesni  simţitor  opera 
noastră  educativă. 

O  recomandăm  fără  nicio  reservă,  convinşi  că  îacem  un 
imens  bine  sufletesc  celor  ce-o  vor  citi  şi-t  vor  aplica  învăţă¬ 
turile  ei  —  dorind  in  acelaş  timp  grabnica  apariţie  a  volumului 
II  care  este  condiţionată  desigur  din  punct  de  vedere  mate¬ 
rial  de  succesul  editorial  ai  volumului  prim. 

Prof.  Dr.  Gr.  C ristescu. 

* 

Mormântul  lui  Mihaiu  Viteazul,  partea  II  de  Aurel  Nana 

ţBibî.  românească  Nr.  5—6).  Editura  «Librăria  Poporaiă»,  Turda. 
Pag.  97,  format  mic.  Preţul  15  Lei. 

Părintele  profesor  Aurel  Nanu  ne-a  mai  dat  prilejul  să 
vorbim  de  minunatul  său  talent  de  povestaş.  La  apariţia  primei 
părţi  a  cărţii  «Mormântul  lui  Mihaiu  Viteazul»  sublimasem  is¬ 
cusinţa  cu  care  d  sa  încheagă  materialul  istoric  cules  din  toate 
părţile,  urzind  unitar  şi  plastic  viaţa  gloriosului  dar  atât  de  ne- 
norocosului  Voevod  Mihaiu.  In  partea  a  doua  a  lucrării  sale 
d  sa  dovedeşte  un  şi  mai  remarcabil  talent  scriitoricesc.  Titlu¬ 
rile  sugestive  ce  le  dă  capitolelor  şi  singuraticelor  scene,  sunt 
o  mărturie  grăitoare  de  adânca  intuiţie  care-i  ajută  istoricului 
să  zugrăvească  situaţii  şi  persoane,  să  istorisească  acţiuni  şi  să 
le  prezinte  cu  atâta  plasticitate,  In  ât  să  te  transpună  pe  de  a 
întregul  în  atmosfera  istorică  a  epocei  respective.  Fără  să  alte¬ 
reze  esenţa  adevărului  istoric,  verificat  cu  documente,  părintele 
Nanu  ne  povesteşte  viaţa  lui  Mihaiu  Viteazul  cu  iscusinţa  lite¬ 
rară  a  unui  romancier.  Dialogul  e  viciu  şi  povestirea  vecinie 
fermecătoare.  Stilul  miresmuit  cu  arhaismul  pe  care  nu  I  mai 
întâlneşti  decât  la  sfătoşii  cronicari  şi  fa  —  Vlăhuţă. 

E  de  prisos  să  mai  amintesc,  că  lucrarea  păr.  Nanu  ar 
trebui  să  ajungă  în  mâna  fiecărui  elev  de  şcoală  şi  a  f  ecărui 
român.  Mai  rar  o  carte  care  să  ţi  inspire  atâta  dragoste  de 
neam  şi  o  şi  mai  potenţată  iubire  faţă  de  jertfeinicii  eroi  cari 
au  jalonat  drumul  izbăvirii  noastre  naţionale. 

* 

Biblioteca  creştinului  ortodox  —  Arad.  Din  iniţiativa 
P.  S.  Episcop  Gngorie  şi  cu  iscusita  colaborare  a  câtorva  preoţi 
luminaţi,  apare  de  curând,  la  Arad,  o  bibliotecă  de  broşuri  re¬ 
ligioase.  Ea  e  chemată  să  lămurească  pe  cei  rătăciţi,  să  întă¬ 
rească  pe  cei  credincioşi  şi  pe  toţi  să  t  indrumeze  «la  păşunea 
cea  bună». 

Broşurile  au  avantajul  de  a  fi  foarte  mici,  foarte  ieftine  şi 
foarte  folositoare  pentru  oricine  le  va  ispiti  paginile.  De  aceea, 
popularizarea  lor  cea  mai  largă  se  impune. 

Până  acum  au  apărut  următoarele  numere : 

1.  Dr.  Gh.  Ciuhandu:  Un  neam  şi-uri  suflet. 

2.  Dr.  Gr.  Comşa:  Copiii  trebuesc  botezaţi  numai  odată. 

3.  Dr.  N.  Popovici:  Legea  ortodoxă*  în  trecutul  nostru. 

4.  Pr.  lgnatie  Dihor:  Lupta  pentru  cruce. 

5.  Dr.  Oh.  Ciuhandu:  Calea  vieţii  şi  calea  morţii. 

6.  Dr  Grig.  Comşa:  Luptele  babtiştilor  împotriva  preo» 
timii  române. 

7.  Pr.  Caius  Turicu:  Primiţi  sf.  Taină  a  cuminecăturii  1 

8.  Pr.  Cornel  Magier:  De  ce  cinstim  noi  icoanele  şi 
sfânta  Cruce. 

* 

Se  ’ntreabă  mintea  sănătoasă,  câteva  întrebări  foarte 
îndreptăţite  pentru  minoritarii  şi  conaţionalii  noştri,  de  Dr.  H. 
Petra- Petr  eseu.  Sibiu  1915.  Pag.  164  (format  mic).  30  Lei. 

încă  o  broşură  zămislită  de  idealismul  şi  entuziasmul 
pentru  marile  idei  cari  ar  trebui  să  călăuziască  întreaga  uma¬ 
nitate.  Dl  H.  P.  Petrescu  este  un  apostol  al  acestor  idei  sin¬ 
tetizate  In  mult  cuprinzâtoarea  noţiune  de  umanitarism,  care  în 
limba  noastră  mai  puţin  pretenţioasă  se  cheamă  iubite  cre¬ 
ştinească. 

Cu  stăruinţa  omului  care  şi-a  lămurit  concepţia  despre 
viaţă,  d  sa  merge  Înainte  fără  să-l  neliniştească  ironiile  neghioabe 
ale  semidocţilor  sau  nesimţirea  gloatelor  inconştiente.  Nu  e 
un  vânător  de  popularitate  ieftina,  nu  uzurpează  originalitatea. 
altora;  nu  urmăreşte  decât  un  singur  scop:  popularizarea  ideilor 
sănătoase  şi  întruparea  lor  în  viaţa  individuală,  naţională  şi  in¬ 
ternaţională,  pentru  tot  mai  accentuata  increştinare  a  vieţii  nea¬ 
murilor. 

D  sa  este,  în  special,  un  convins  propovăduitor  al  paci¬ 
fismului  eroic,  în  stare  să  creieze  mai  multă  cultură  şi  viaţă 
decât  distrugătorul  măcel  dintre  fiii  Aceluiaşi  Tată. 

Acest  pacifism  îşi  are  izvorul  în  două  realităţi:  una  e  de 
caracter  subiectiv;  iubirea  de  oameni,  gingăşia  sufletească,  nota 
creştină  care  dominează  caracterul  d  sale;  a  doua  e  de  caracter 
obiectiv:  interdependenţa  popoarelor,  cari,  departe  de  a  se  urî,. 
jefui  şi  ucide  reciproc,  ar  trebui  să  se  ajute  intreolaltă  şi  să 
zidească  istoria  veacurilor  viitoare  printr'o  armonică  şi  jertfei 
nică  împreună  lucrare. 

Cărticica  de  care  vorb  m  e  un  bogal  arsenal  de  înţelep 
ciune  adunată  cu  hărnicia  unui  om  îndrăgostit  de  cărţi.  Ea 
îmbie  cetitorului  singura  soluţie  adevătatâ  a  celei  mai  mari 
probleme  care  trebue  să  preocupe  pe  orice  om  cu  «mintea 
sănătoasă».  N.  Colan. 


CRONICĂ  BISERICEASCÂ-CULTURALĂ. 

In  Zilele  de  17  şi  18  Noemvrie  1925  şi-a  ţinut  preoţimea 
mitropoliei  noastre  congresul  anual  in  Sibiu,  cu  participarea  a 
peste  două  sute  de  preoţi  din  toate  părţile  mitropoliei. 

Organizaţia  aceasta  a  clerului  ortodox  —  una  dintre  cele 
mai  importante  organe  de  manifestare  ale  corpului  naţional  — 
este  si  se  dovedeşte  a  fi  din  ce  în  ce  mai  mult  străbătută  de 
Duhul  creştinesc  şi  de  o  conştiinţă  a  sublimităţii  misiunii  sale, 
care  o  ridică  la  o  înălţime  morală  ce  i  face  cinste.  In  adunările 
sale  generale  de  fiecare  an  ea  Îmbrăţişează  câte  o  idee  centrală, 
pe  caie  o  studiază  sub  feluriteie-i  aspecte,  isbutind  ’să  şi  im¬ 
prime  astfel  un  caracter  precizat  cu  claritate.  In  chipul  acesta 
am  avut  congrese:  catehetic,  liturgic,  pastoral,  euharistie  şi  bi¬ 
blic,  —  cu  prilejul  cărora  preocupaţiile  şi  competenţa  preoţimii 
s'au  pus  în  evidenţă  cu  multă  strălucire. 

Manifestarea  aceasta  atât  de  conştientă  şi  de  ridicată  a 
clerului  nostru  se  datoreşte,  înainte  toate,  iniţiatorului  organi¬ 
zatorului  şi  conducătorului  energiilor  cari  residă  in  organismul 
intelectual  al  tradiţionalei  tagme,  —  şi  care  este  I.  P,  S.  Sa 
Păr,  A  hiepiscop  şi  Mitropo'it  Nicolae.  Cu  o  prevedere  sigură, 
care  nu  se  desminte  nici  în  amănuntele  ei  I.  P.  S.  S3  a  legat  activi¬ 
tatea  preoţimei  noastre  şi  valoarea  ei  intelectuală  şi  morală  de  largul 
său  program,  de  care  nu  se  va  mai  separa.  Este  o  închegare,  o 
reciprocă  înfluinţare  de  forţe  în  care  preponderanţa  celei  su¬ 
perioare  este  evidentă,  pe  urma  cărora  biserica  oitodoxă  naţio¬ 
nală  are  şi  va  avea  de  înregistrat  câştiguri  nebânuite.  > 

Pentru  o  clipă  Asociaţia  Andrei  Şaguna  pare  că  şi-a  în¬ 
trerupt  tradiţia  tinără,  consacrând  amintirii  sinodului  ecumenie 
Niceean  cel  de  al  şaselea  congres  al  său.  De  data  aceasta  — 
am  impresia  că  numai  la  aparentă  —  clerul  nostru  a  părăsit 
sistemul  abordării  unei  idei  centrale.  Zic  că  numai  la  aparenţă, 
de  oarece  in  realitate  congresul  acesta  a  fost  închin j  rea  sluji¬ 
tori- or  altarului  iu  divinitatea  Mântuitorului  /sus  Hris'.os.  Lu¬ 
crările  citite  şi  cuvântările  rostite  au  purtat  toate  pecetea  acestei 
idei,  care  s’a  cristalizat  în  deosebi  în  cuvintele  I  P.  S.  Sale 
Mitropolitului. 

întinerirea  aceasta  prin  suflete  a  a  vechii  temelii  de  cre¬ 
dinţă,  baia  aceasta  morală  s’a  făcut  în  cadre  atăi  de  festive , 
cum  nu  au  fost  la  alte  soboare  de  ale  preoţimei  noastre  ar¬ 
delene. 

Serviciul  divin 

La  ora  9  a,  m.  preoţi  mea  îmbrăcată  in  ornate  strălucitoare 
în  frunte  cu  corul  Academiei  teologice  au  condus  pe  1  P.  S. 
Sa  Mitropolitul  nostru  Nicolae  şi  pe  P.  Sfinţitul  Qrigorie  al  Ara¬ 
dului,  în  biserica  catedrală. 

Sfânta  liturghie  a  fost  oficiată  de  ambii  arhierei  într’o  at¬ 
mosferă  de  rară  înălţare  sufletească. 

In  decursul  sfintei  liturgi',  I  P.  S.  Sa  a  hirotonit  întru  dia¬ 
con  pe  clericul  foan  Dinu. 

Predica  festivă  a  fost  rostită  de  părintele  profesor  al  Aca 
de  mit  i  teologice  Dr.  Grigorie  Cristescu. 

La  sfârşitul  sfintei  liturgii  s’a  făcut  invocarea  Duhului  sfânt. 

Răspunsurile  liturgice  le-a  dat  corul  mixt  al  catedralei  con¬ 
dus  de  profesorul  T.  Popovici. 

P  Sfinţiţii  arhierei  au  fost  apoi  conduşi  din  biserică  la 
reşedinţa  mitropolitană  în  procesiune  din  partea  preoţimei. 

In  sala  prefecturii 

Dela  biserica  catedrală,  preoţimea  în  număr  de  peste 
200  s’au  îndreptat  în  sala  cea  mare  a  prefecturii  judeţene. 

S’a  trimis  din  sala  prefecturii  o  comisiune  spre  a  invita 
ia  şedinţă  pe  Prea  sfinţiţii  ierarhi. 

La  ora  li3/*  soseşte  la  congres  I.  P.  S.  Sa  Mitropolitul 
Nicolae  însoţit  de  P.  Sf.  Lor  Qrigone  episcopul  Aradului,  loan 
episcopul  armatei  şi  arhiereul  FUaret  primiţi  în  sală  de  preo¬ 
ţime  cu  entuziaste  aclamări. 

Prezidentul  Asociaţiei,  părintele  asesor  cons.  Dr.  Oh.  Ciu 
hondu,  deschide  apoi  congresul  printr’un  discurs  festiv  în  care 
subliniază  esenţa  soborului  niceean  şi  sensul  comemoraţiei 
congresului. 

/.  P.  S  Mitropolit  Nicolae  rosteşte  o  cuvântare  memo¬ 
rabilă.  Arătând  rostul  congreselor  preoţimti  noastre  din  Ardeal 
şi  ’n  special  rostul  acestui  congres  I.  P.  S.  Sa  spune  între  altele: 

«Aţi  venit,  iubiţii  mei,  să  inoiţi  mărturisirea  de  credinţă  în 
Dumnezeirea  Mântuitorului  nostru  Isus  Hristo*,  care  este  piatra 
pe  care  e  zidită  Biserica.  Aţi  venit  să  ne  încălzim  inimile  de 
iubirea  cătră  Mântuitorul  şi  să-l  cerem  ajutorul  Lui  cei  puternic, 
fiindcă  ştim  din  cuvintele  Lui  şi  din  experienţa  noastră  că  fără 
de  El  uu  putem  face  nimic  Şi  numai  cu  harul  şi  cu  binecu¬ 
vântarea  Lui  putem  îndeplini  misiunea  sfântă,  pe  care  a  încre¬ 
dinţat  o  la  325  celor  318  părinţi,  iar  astăzi  nouă,  ca  să  ducem 
la  izbândă  idealul  adus  de  dânsul  In  lume». 

I.  P.  S.  Sa  îşi  termină  cuvântarea  binecuvântând  lucrările 
congresului,  în  mijlocul  unor  entusiaste  aclamaţii. 

Urmează  la  cuvânt  reprezentanţii  autorităţilor  şt  ai  socie¬ 
tăţilor  diferite:  Păr.  P.  Partenie  inspectorul  general  al  semina- 
riilor,  ca  delegat  al  Dlui  M>nistru  de  Culte,  dl  A  Boia,  pre¬ 
fectul  judeţului  Sibiu,  ca  reprezentant  al  guvernului,  dl  general 
Mironescu ,  reprezentantul  armatei,  păr.  prof.  Qeorgesca  Duşumea, 
în  numele  «Asociaţiei  generale  a  clerului»  şi  în  numele  «So¬ 
cietăţii  ortodoxe  a  femeilor  române»,  dl  Dr.  Oh.  Preda  în  nu¬ 
mele  «Astrei»  dna  prof  Apostoiescu,  delegata  secţiei  Sibiu  a 
«Societăţii  femeilor  ortodoxe». 

Cuvântătorii  au  salutat  congresul  prin  cele  mai  entuzaste 
cuvinte  la  adresa  Bisericii  noastre  şi  la  vrednicii  săi  slujitori. 

Tuturora  ie  mulţumeşte  prezidentul  Asociaţiei  Dr.  Oh. 
Ciuhandu,  la  propunerea  căruia  se  trimit  telegrame  omagiale 

M.  S.  Regelui ,  A.  S.  R.  Princioelut  Carol  şi  P.  F.  S.  Patriar¬ 
hului  Miron. 

La  ora  P/a  preoţimea  în  frunte  cu  I.  P.  S.  Părinte  mitro 
poiit  Nicolae,  cu  PP.  SS.  LLor  episcopii  loan  Stroia  şi  Grigorie 
Comşa  iau  masa  comună  !a  restaurantul  Boulevard. 

Şedinţa  a  doua 

a  fost  ocupată  în  întregime  de  conferinţa  părintelui  /.  Beieuţă , 
prof.  la  Academia  teologică  din  Sibiu,  asupra  istoricului  sobo¬ 
rului  ecumenic  dela  Niceea.  Expunerea  zidită  pe  temelia  unui 
vast  material  ştienţific  o  publicăm  în  revista  noastră. 

Festivalul  religios  din  catedraiâ 

In  prezenţa  I.  P.  S.  Sale  Mitropolitului  Nicolae,  încunjurat 
de  PP.  SS.  episcopi  şi  de  un  auditor  numeros  a  avut  loc  la 
ora  6  seara  in  spaţioasa  noastră  catedrală  un  festival  religios. 
El  s’a  început  cu  cântări  religioase  executate  magistral  de 
cătră  corul  studenţilor  dela  Academia  teologică  «Andreiana» 
din  Sibiu,  sub  conducerea  stud.  în  teologie  /.  Brânzea. 

A  urmat  apoi  interesanta  conferenţă  a  părintelui  Ştefan 
Meteş  din  Cluj  despre  rosturile  culturale,  politice -naţionale  ce 
le-a  avut  şi  indeplinit  biserica  ortodoxă  in  trecutul  neamului. 

In  fine  corul  catedralei  şi  al  şcoalei  normale  «Andrei  Şa- 
guna»  sub  conducerea  profesorului  T.  Popovici  a  cântat  înăl¬ 
ţător  «Fericirile:»,  «De  tine  se  bucură»,  şi  «Concertul  la  învi¬ 
erea  Domnului». 

Şedinţa  a  treia 

S’a  ţinut  Miercuri  Ja  orele  9  în  sala  cea  mare  a  judeţului 
sub  prezidiul  vice.-preş.  Asociaţiei,  e  profesorului  Dr.  A.  Cră* 
ciunescu. 

La  şedinţă  a  fost  prezent  P.  S.  Sa  episcopul  Grigorie  a! 
Aradului,  care  a  adresat  congresiştilor  cele  mai  călduroase  în¬ 
demnuri  la  munca  de  întărire  a  bisericii.  P.  S.  Sa  a  fost  as¬ 
cultat  cu  încordată  atenţiune. 

A  urmat  apoi  deosebit  de  interesanta  Conferenţă  a  părin¬ 
telui  protopop  E.  Stoica  din  Cohalm  —  despre  reînchegarea 
frontului  ortodox.  —  Ea  a  fost  asemenea  ascultată  cu  plăcere 
şi  aplaudată. 

O  frumoasă  vorbire  a  ţinut  şi  preşedintele  «Astrei»,  dl 
V.  Goldiş,  despre  iubirea  ce  trebue  să  o  aibă  preotul  faţă  de 
popor. 

La  discuţie  ia  parte  dl  Dr.  L  Lupaş.  Intrio  vorbire  mal 
lungă  accentuiază  necesitatea  intrării  in  raporturi  cât  mai 
strânse  cu  bisericile  răsăritene,  prin  trimiterea  unor  ambasadori 
culturali  bisericeşti  în  ţările  ortodoxe. 

Păr.  Arhtm.  Mager  cere  Introducerea  limbilor  slave  şi 
greceşti  în  Academiile  noastre  teologice,  Părintele  Şt.  Meteş  şi 

Păr.  Dr.  Gr.  Crlstesca,  completează  expunerile  de  mai  sus  stă¬ 
ruind  asupra  tezei :  Înainte  de  reînchegarea  ortodoxismului 
universal,  se  impune  întărirea  frontului  intern. 

A  urmat  apoi  cetirea  raportului  general  al  comitetului 
central,  dm  partea  secretarului  comitetului,  prof.  Nicolae  Colan. 

S'a  constatat  câ  activitatea  Asociaţiei  s’a  intensificat  şi 
lărgit  în  întreg  cuprinsul  mitropoliei. 

Congresul  ia  cu  bucurie  ia  cunoştinţă  acest  fapt,  apro¬ 
bând  în  întregime  şi  propunerile  pe  care  le-a  făcut  comitetul 
pentru  tot  mai  buna  îndrumare  a  Asociaţiei. 

După  raportul  general  a  urmat  raportul  despre  scontarea 
cassei,  comunicându-se  că  s'a  afiat  totul  în  ordine. 

In  fine  se  dă  absoiutorul  cuvenit  comitetului  vechiu,  care 
este  reales  aproape  în  întregime. 

Şedinţa  s’a  Jncheiat  ia  ora  1,  depărtându-se  membrii  Aso¬ 
ciaţiei  pe  la  vetrele  lor  cu  cele  mai  bune  impresii  şi  cu  un 
nou  entusiasm  de  muncă  în  via  Domnului. 

* 

Fanatismul  In  anul  1921  gazetele  din  străinătate  ni-au 
adus  ştirea,  că  un  grup  de  romano-catolici  polonezi  a  făcut  de¬ 
mersuri  la  guvernul  Poloniei  pentru  dărâmarea  măreţei  catedrale 
ortodoxe,  care  e  situată  în  centrul  Varşoviei, 

Această  scurtă  informaţie  n’a  fost  luată  în  serios,  pentrucă 
nimicirea  unui  minunat  monument  al  artei  arhitectonice  şi  pic¬ 
turale,  în  zilele  noastre,  ar  fi  o  crimă  contra  civilizaţiei.  Afară 
de  acest  argument  contra  seriosităţii  informaţiei,  (cu  toate  că 
fanatismul  catolicismului  nu  prea  cunoaşte  margini)  există  multe 
alte  argumente  de  ordin  inalt,  care  nu  admit  asemenea  atitudine 
faţă  de  ur»  monument  a!  artodoxiei. 

Gazeta  «Aslăzi»  cu  descrierea  amănuntelor  acestor  lucrări 
pentru  dărâmai  ea  catedralei  a  adus  lumii  ortodoxe  o  veste, 
aiătând  că  pentru  «Sfânta  Roma*  şi  imposibilul  este  posibil. 

E  adevărat  că  încă  In  anul  1921  s’a  început  distrugerea 
catedralei  ortodoxe  din  Varşovia  şi  a  durat  fără  întrerupere  până 
acum,  —  cu  toate  acestea  opera  a  progresat  foarte  încet.  Nu 
demult  au  fost  aduse  din  Germania  la  Varşovia  burghiile  pu¬ 
ternice  şi  s’a  stabilit  următorul  plan  de  lucrări:  cu  burghiile 
acelea  să  facă  găuri  în  pâretele  catedralei,  unde  să  pună  dina¬ 
mită  şi  în  anumită  zi  să  se  provoace  explozia.  Săptămâna  tre¬ 
cută  lucrările  pregătitoare  erau  terminate.  în  găurile  făcute  era 
pusă  dinamita,  care  pe  urmă  erau  unite  cu  fire  de  electricitate. 

Membrii  comitetului  organizator  al  acestei  opere  s'au  adu¬ 
nat  să  vadă  momentul  şi  efectul  exploziei.  La  timpul  hotărât 
preşedintele  comitetului  dă  semn.  Tehnicul  militar  uneşte  firele. 
S’aude  o  puternică  detunătură.  Deasupra  catedralei  s’a  ridicat 
un  nor  de  praf.  Când  praful  s’a  împrăştiat,  —  catedrala  mă¬ 
reaţă  sta  pe  loc.  Ziua  următoare,  comisia  tehnică  a  început 

cercetarea  cauzelor  nereuşitei.  A  stabilit,  că  puternica  legătură 
de  cement  a  rezistat  exploziei,  totuşi  păreţi!  catedralei  au  su¬ 
ferit  unele  crăpături.  Comisia  tehnică  a  stabilit,  că  repeţirea  în¬ 
cercării  de  dărâmare,  prin  găuri  făcute,  nu  dă  rezultat  pozitiv. 
Pentru  dezbaterea  situaţiei,  comitetul  pentru  dărâmarea  cate¬ 
dralei  a  convocat  o  şedinţă  extraordinară.  Rezultatul  e:  co¬ 
mitetul  hofăreşte  să  se  continue  opera  incepută  —  spre  «lauda 
şi  mărirea»  Romei  papale... 

Aşa  se  distrug  monumentele  «schismaticilor».  (< Telegraful 

_  Necnlc. 


NOTE  Şl  INFORMAŢII. 

Ocupându-se  de  chestiunea  invâţâmântului  clasic,  pe  care 
4-ar  dori  (ca  şi  noi!)  cât  mai  intensiv,  I.  Bogrea,  profesor  la 
Universitatea  din  Cluj,  face,  în  Nr.  pe  Noemvrie  ai  «Revistei 
generale  a  Învăţământului»  câteva  observaţii  deosebit  de  juste 
cu  privire  ia  necesitatea  legăturilor  noastre  cu  neamurile  latine 
din  Apus. 

D-sa  spune  intre  altele  :  «Oare  un  popor  ca  al  nostru,  care 
reprezintă  aici,  unde  ne  găsim  douăzeci  de  secole  de  latinitate, 
care  continuă,  la  gurile  Dunării,  istoria  şi  civilizaţia  romană; 
un  neam  care,  bătut  de  o  mie  de  nenorociri  şi  pândit  de  o 
mie  de  primejdii,  s’a  păstrat  ca  atare,  numai  graţie  ideii  latine 
.şi  credinţei  creştine  (Nu  «papistaşe»,  dle  Rusul  Nota  culeg)  — 
şi  ea  un  dar  al  Romei  (Nu  al  Romei  «papale»,  d!e  Rusu !  Nota 
culeg.)  —  fiindcă  nu  numai  în  Apus,  ci  şi  la  noi  creştinismul 
e  de  origine  romană —  oare,  zicem,  un  astfel  de  neam  îşi  poate 
îngădui  luxul  vinovat  de  a-şi  uita  părinţii,  de  a  tăia  şi  seca  ră¬ 
dăcinile  milenare,  din  care  fiinţa  sa  şi-a  tras  toată  vlaga,  spre 
a  le  înlocui  cu  cine  ştie  ce  rădăcini  adventive,  ia  modă?» 

O  constatare  justă  şi  o  concluzie  magistrală.  O  citează  şi 
confraţii  dela  «Unirea».  Fireşte  atribuind  autorului  intenţii  şi 
aluzii,  cari  nici  prin  gând  nu  i-au  trecut.  E  cazul  citatelor  din 
scrisul  d-lui  Nichifor  Crainic,  eminentul  publicist,  pe  care  repre¬ 
zentanţii  blăjeni  ai  apusului  luminat  îl  cred  convertit  deja  la 
confesiunea  episcopului  Olattfelder. 

Să  vedeţi  numai  metoda  curierului  târnăvean :  Dl  Bogrea 
zice  că  creştinismul  nostru  e  «un  dar  al  Romei»  (făcut  prin 
cucerirea  şi  colonizarea  Daciei  cu  supuşi  <extoto  orbe  Romano » 
şi’ntro  vreme  când  «catolicismul»  nu  opera  cu  «reflectoare»  şi 
«trâmbiţe  de  argint»)  —  iar  confraţii  noştri  dela  «Unirea»  adaogă: 
papale ,  ca  să  poată  falsifica  şi  concluzia  dlui  Bogrea  şi  să  zică : 
să  ne  păstrăm  latinitatea  prin  catolicism. 

Ce  păcat  de  di  Bogrea.  ilustrul  profesor  care  e  şi  un  bi¬ 
zantinolog  cu  reputaţie,  că,  fiind  pravoslavnic,  şi  a  renegat  ro¬ 
manitatea.,.  Şi,  la  urma  urmelor,  ce  păcat  că  cele  patrusprezece 

milioane  de  Români  pravoslavnici  (inclusiv  dl  lorga,  dl  Pârvan 
şi  alţii)  —  nefiind  catolici  —  n’au  ştiut  nimic  de  existenţa  unor 
neamuri  latine  în  Apus,  până  când  nu  le.a  spus-o  dl  Rusu 
dela  Blaj... 

* 

In  discuţia  generală  asupra  proiectului  de  lege  a  învăţă¬ 
mântului  particular,  raportorul,  dl  P.  Gârboviceanu,  în  şedinţa 
din  4  Dec.  a.  c.  a  Camerei,  constată  sporirea  considerabilă  a 
şcoalelor  minoritare,  faţă  de  numărul  acestora  de  dinaintea 
răsboiului. 

Până  la  1918  existau  în  Ardeal  şi  Bănat  în  total  733 
şcoale  minoritare.  Astăzi  numai  numărul  şcoalelor  primare  mi¬ 
noritare  se  ridică  la  1114!  In  ciuda  acestei  situaţii  extraordinar 
de  favorabile,  conducătorii  minorităţilor  (In  frunte,  fireşte,  cu 
episcopii  lor)  fac  jalbe  la  Liga  Naţiunilor,  că  minorităţile  din 
România  sunt  prigonite.  Este  o  atitudine  de  adreptul  incalifi¬ 
cabilă.  Ea  nu  contnbue  decât  la  tot  mai  accentuata  vrăşmăşie 
dintre  naţiunea  dominantă  şi  minorităţi.  Episcopii  străini  ce  se 
pun  în  siujba  acestei  opere  destructive  —  deci  anticieştine  — 
nu  servesc  nici  cauza  lor  naţională,  nici  cauza  creştină  peste  tot 

* 


Părintele  Trifa  continuă  in  «Lumina  Satelor»  cu  publicarea 
minunatelor  saie  «însemnări  ain  călătoria  la  locurile  sfinte». 
Suntem  informaţi  că  St.  Sa  are  material  pentru  a  şi  ocupa  pe 
cetitori  cu  interesantele  sale  note  încă  un  an  întreg.  Un  motiv 
mai  mult  ca  preoţimea  noastră  să  răspândească  această  iscusit 
alcătuită  şi  folositoare  gazetă.  Căci  în  serile  lungi  de  iarnă  să¬ 
tenii  nu  pot  face  un  lucru  mai  cuminte,  decât  să  se  adepe  din 
înţelepciunea  şi  îndemnurile  bune  ale  «Luminii  Satelor». 

* 

Numărul  pe  Octomvrie  al  revistei  «Biserica  Ortodoxă 
Română»  a  fost  închinat  pomenirii  Sinodului  ecumenic  dela 
Niceea.  Studii  şi  articole  semnate  de  P.  S.  Vartolomei,  Arhim. 
Scriban,  Pr.  Mihălcescu,  Pr.  Popescu  Mălăeşti  şi  alţii,  împodo¬ 
besc  acest  număr  bogat  al  revistei  Sfântului  Sinod. 

* 


P.  C.  Protopopi  şi  directori  de  seminarii  sunt  rugaţi  să 
răspundă  Administraţiei  revistei  noastre,  câte  exemplare  au 
vândut  din  cărţile  ce  li  s'au  trimis  spre  desfacere,  trimiţându-ne 
banii  pe  cărţile  vândute  şi  reslituindu  ni  le  pe  cele  nevândute. 
Avem  nevoie  de  această  lămurire  pentru  încheierea  socote¬ 
lilor  anuale. 

Mulţumim  tuturor  celorce  au  ajutat,'  prin  silinţele  lor,  lu¬ 
crul  Domnului,  şi  i  rugăm  să  nu  ne  ia  in  nume  de  rău  dacă 
Ie  vom  mai  cere  sprijinul  şi  de-aci  înainte.  Căci  numai  printrV 
jertfelnică  împreună  lucrare  vom  putea  duce  opera  de  evan¬ 
ghelizare  la  dorita  izbândă. 


